pythainlp/thai-wiki-dataset-v4 huggingface dataset:
นักบุญจอร์จ

นักบุญจอร์จ  เกิดเมื่อประมาณปี ค.ศ. 275-281 และเสียชืวิตเมื่อวันที่ 23 เมษายน ค.ศ. 303 ตามวรรณกรรมนักบุญนักบุญจอร์จเป็นทหารของจักรวรรดิโรมันจากบริเวณที่ใช้ภาษากรีกในแคว้นอานาโตเลีย ปัจจุบันอยู่ในประเทศตุรกีและเป็นมรณสักขีในศาสนาคริสต์
นักบุญจอร์จเป็นเซนต์ที่นับถือกันมากในนิกายอีสเทิร์นออร์ทอดอกซ์และออเรียนทัลออร์ทอดอกซ์ และเป็นที่รู้จักกันจากตำนานการต่อสู้กับมังกร นักบุญจอร์จเป็นหนึ่งในนักบุญผู้ช่วยศักดิ์สิทธิ์สิบสี่องค์
ประวัติ.
ประวัติของนักบุญจอร์จค่อนข้างจะคลุมเครือในเรื่องของหลักฐานที่แน่นอน เนื่องจากเอกสารต่าง ๆ เกี่ยวกับชีวิตของท่านส่วนใหญ่ถูกกล่าวหาว่าไม่มีหลักแหล่งน่าเชื่อถือ อย่างไรก็ดี อาศัยการค้นคว้านักวิชาการส่วนใหญ่เชื่อว่านักบุญจอร์จมีตัวตนอยู่จริง ตำนานของนักบุญจอร์จมาจากผู้เขียนประวัตินักบุญรุ่นหลัง หลักฐานที่สำคัญมาจากตำนานทองซึ่งเป็นที่รู้จักกันจากฉบับแปลของวิลเลียม แค็กซ์ตัน (William Caxton) เมื่อปี ค.ศ. 1483
นักบุญจอร์จเกิดในครอบครัวคริสต์ศาสนิกชนในคริสต์ศตวรรษที่ 3 บิดาของจอร์จเป็นนายทหารโรมันจากแคปพาโดเชีย (Cappadocia) ในประเทศตุรกี มารดามาจากลิดดาในประเทศอิสราเอลปัจจุบัน เมื่อบิดาเสียชีวิต แม่ก็นำนักบุญจอร์จกลับไปลิดดา ซึ่งเป็นที่ที่นักบุญจอร์จได้รับการศึกษา เมื่อโตขึ้นก็เป็นทหารตามบิดาและเป็นทหารที่ดีจนในที่สุดก็ได้รับตำแหน่งสูงทางทหาร พออายุเกือบสามสิบก็ได้รับแต่งตั้งเป็น “Tribune” และ “Comes” หรือ เคานต์ และไปประจำการที่นิโคมีเดียเป็นทหารรักษาพระองค์ของจักรพรรดิไดโอคลีเชียน
เมื่อปี ค.ศ. 303 จักรพรรดิไดโอคลีเชียนออกพระราชกฤษฎีกาประกาศให้กำจัดคริสต์ศาสนิกชนทั่วจักรวรรดิโรมัน กล่าวกันว่าซีซาร์กาเลริอุส (Caesar Galerius) เป็นผู้รับผิดชอบในการลงโทษคริสต์ศาสนิกชนและกระทำต่อมาในสมัยของตนเองระหว่างปี ค.ศ. 305 ถึงปี ค.ศ. 311 นักบุญจอร์จถูกสั่งให้มีส่วนร่วมในการกำจัดคริสต์ศาสนิกชนแต่แทนที่จะทำ กลับสารภาพว่าเป็นคริสตชนเสียเองและประณามกฤษฎีกา ซึ่งทำให้จักรพรรดิไดโอคลีเชียนพิโรธและสั่งให้จับนักบุญจอร์จไปทรมาน และสังหาร
บางตำนานกล่าวกันว่านักบุญจอร์จถูกทรมานจนตายถึง 3 ครั้ง และก็ถูกปลุกให้คืนชีพโดยพระเยซูทั้ง 3 ครั้ง จนกระทั่งถูกฆ่าจนเสียชีวิตในครั้งสุดท้าย แต่หลักฐานในเรื่องนี้ไม่เป็นที่ยอมรับนัก หลักฐานที่เป็นไปได้และมีความน่าเชื่อถือมากกว่าคือว่า นักบุญจอร์จหลังจากทรมานด้วยวิธีต่าง ๆ รวมทั้งมัดกับล้อที่มีดาบปัก เฆี่ยนอย่างทารุณ ถูกเล็บเหล็กครูดเนื้อ นำไปต้มในน้ำเดือด นักบุญจอร์จก็ถูกสังหารโดยถูกลากไปรอบเมืองและถูกตัดศีรษะหน้ากำแพงเมืองนิโคมีเดียเมื่อวันที่ 23 เมษายน ค.ศ. 303 ผู้ที่เป็นพยานในความทรมานของนักบุญจอร์จแล้วหันมานับถือศาสนาคริสต์คือ จักรพรรดินีอเล็กซานดราและอาทานาซีอุส ปุโรหิตนอกศาสนาคริสต์ ผู้ซึ่งถูกฆ่าตามนักบุญจอร์จ ร่างของนักบุญจอร์จถูกนำกลับไปลิดดา หลังจากนั้นก็มีผู้ศรัทธามาสักการะในฐานะที่เป็นมรณสักขี การอัศจรรย์ต่าง ๆ เกิดขึ้นอย่างมากมายกับผู้ที่เข้ามาแสวงบุญสักการะ ณ หลุมศพของท่าน
บิรูเต กาลดิกัส

บิรูเต กาลดิกัส (Biruté Marija Filomena Galdikas; เกิดวันที่ 10 พฤษภาคม พ.ศ. 2489) นักวานรวิทยา นักอนุรักษ์ นักศึกษาพฤติกรรมสัตว์ มีชื่อเสียงจากผลงานวิจัยพฤติกรรมของอุรังอุตังในป่าทึบของบอร์เนียว
กาลดิกัสเกิดที่เยอรมนีในครอบครัวชาวลิทัวเนีย และเติบโตที่แคนาดา จบการศึกษาด้านชีววิทยาและสัตววิทยาจากมหาวิทยาลัยบริทิชโคลัมเบียใน พ.ศ. 2503 และศึกษาต่อด้านมานุษยวิทยาจากมหาวิทยาลัยแคลิฟอร์เนีย ลอสแอนเจลิส ใน พ.ศ. 2512 และได้พบกับ ดร.หลุยส์ ลีกคี นักบรรพชีวินวิทยาชื่อดังชาวเคนยา ซึ่งแนะนำให้เธอทำวิจัยเรื่องอุรังอุตัง
ใน พ.ศ. 2514 กาลดิกัสเดินทางไปที่อุทยานแห่งชาติตันจุงปูติง จังหวัดกาลีมันตันตะวันออก อินโดนีเซีย พร้อมกับช่างภาพ คือ Rod Brindamour และเริ่มโครงการศึกษาพฤติกรรมของอุรังอุตังในป่าลึก โดยได้ความสนับสนุนจากสมาคมเนชั่นแนล จีโอกราฟิก
กาลดิกัสเป็นที่รู้จักว่าเป็นหนึ่งในสาม "นางฟ้าของลีกคี" (Leaky's Angels) เป็นฉายาที่ตั้งเลียนแบบรายการโทรทัศน์ "นางฟ้าชาร์ลี" ("Charlie's Angels") ที่โด่งดังช่วง พ.ศ. 2519–2524 ร่วมกับเจน กูดดอลล์ ซึ่งศึกษาเรื่องชิมแปนซี และไดแอน ฟอสซีย์ ซึ่งศึกษาเรื่องกอริลลา
ทาเกฟูมิ ซากาตะ

ทาเกฟูมิ ซากาตะ (; โรมาจิ: "Sakata Takefumi") นักมวยสากลชาวญี่ปุ่น เกิดเมื่อ 29 มกราคม พ.ศ. 2523 ที่ฮิโรชิมะ ประเทศญี่ปุ่น สถิติการชก 44 ครั้ง ชนะ 36 (น็อก 17) เสมอ 2 แพ้ 6
เค็งโงะ นางาชิมะ

เค็งโงะ นางาชิมะ (; โรมาจิ: "Nagashima Kengo") นักมวยสากลชาวญี่ปุ่น เกิดเมื่อ 27 กันยายน พ.ศ. 2518 ที่จังหวัดอิบารากิ ประเทศญี่ปุ่น สถิติการชก 37 ครั้ง ชนะ 32 (น็อค 15) เสมอ 2 แพ้ 3
ขุนพลน้อย เกียรติสุริยา

ขุนพลน้อย เกียรติสุริยาหรือ นายธวัชชัย ประสาทศิลป์ เกิดเมื่อ 24 สิงหาคม พ.ศ. 2496 ที่ จังหวัดปัตตานี เป็นนักมวยไทยที่มีชื่อเสียงโด่งดังคนหนึ่งในช่วง พ.ศ. 2516 - 2518
ประวัติ.
ขุนพลน้อยเป็นบุตรของ ส.ต.ท. หยดและนางสุพิศ ประสาทศิลป์ เริ่มชกมวยเมื่ออายุ 12 ปี จนเป็นนักมวยที่มีชื่อเสียงในสามจังหวัดชายแดนภาคใต้ จนกระทั่งเรียนจบ ม.ศ. 3 อายุได้ 14 ปี จึงติดตามนพเดช เกียรติสุริยาที่เป็นลูกพี่ลูกน้องกันเข้ามาชกมวยในกรุงเทพฯและกลายเป็นนักมวยชื่อดังในช่วง พ.ศ. 2516 - 2518 ชนะนักมวยชื่อดังหลายคน เช่น ณรงค์น้อย เกียรติบัณฑิต วิชาญน้อย พรทวี ได้ครองแชมป์รุ่นจูเนียร์ไลท์เวทเวทีราชดำเนินเมื่อชนะ ผุดผาดน้อย วรวุฒิ ต่อมา เสียแชมป์ให้ วิชิต ลูกบางปลาสร้อย
ช่วง พ.ศ. 2522 - 2524 ขุนพลน้อยหยุดชกไปสองปี แล้วจึงกลับมาชกมวยอีกครั้ง ภายใต้การอุปการะของชัยวัฒน์ พลังวัฒนกิจ เปลี่ยนมาใช้ชื่อ ขุนพลน้อย ห้าพลัง แต่การชกในช่วงนี้เป็นแบบลุ่มๆดอนๆ แพ้บ้าง ชนะบ้าง เช่น แพ้ แสงศักดา กิตติเกษม ระหว่างนี้รับราชการที่กรมสารวัตรทหาร แต่เมื่อไปชกมวยไทยที่ญี่ปุ่นจึงต้องลาออกจากราชการ ชกมวยไทยครั้งสุดท้าย ชนะคะแนน ชัยสิทธิ์ ลูกสำรอง
เมื่อแขวนนวมแล้ว ขุนพลน้อยมาทำงานกับชัยวัฒน์อยู่ระยะหนึ่ง จนกระทั่งชัยวัฒน์ถูกยิงเสียชีวิตที่เวทีลุมพินี จึงหันมาใช้ชีวิตเป็นเซียนมวยอยู่ที่เวที และประกอบอาชีพค้าขายเล็กๆน้อยๆ สมรสแล้วกับนางพีรยา ประสาทศิลป์ มีบุตร-ธิดา 2 คน
อัลฟอนโซ ซาโมรา

อัลฟองโซ ซาโมรา (Alfonso Zamora) นักมวยสากลชาวเม็กซิโก เกิดเมื่อ 9 กุมภาพันธ์ พ.ศ. 2497 ที่เมืองเม็กซิโก ซิตี้ ประเทศเม็กซิโก สถิติการชก 38 ครั้ง ชนะ 33 (น็อค 32) แพ้ 5 
ประวัติ.
ซาโมราเริ่มต้นจากการชกมวยสากลสมครเล่นได้เหรียญเงินโอลิมปิกในรุ่นแบนตัมเวทเมื่อ พ.ศ. 2515 เริ่มชกมวยสากลอาชีพเมื่อ พ.ศ. 2516 จนได้ครองแชมป์โลกรุ่นแบนตัมเวท WBA ด้วยการชนะน็อค ซู ฮวานฮอง ยก 4 และป้องกันตำแหน่งไว้ได้ 5 ครั้ง รวมทั้งชนะน็อค ถนอมจิต สุโขทัยด้วย
ซาโมราเสียแชมป์โลกเมื่อ พ.ศ. 2520 โดยแพ้น็อค ยอร์ต ลูยัน (ปานามา) ยก 10 หลังจากเสียแชมป์ ซาโมรายังขึ้นชกต่อมาอีกหลายครั้งแต่ไม่มีโอกาสได้ชิงแชมป์โลก จน พ.ศ. 2523 จึงตัดสินใจแขวนนวมหลังจากชกแพ้น็อค กีกลิโอ เอสตราดา ยก 3
แสงศักดา กิตติเกษม

แสงศักดา กิตติเกษม เป็นชาวปัตตานี เกิดวันที่ 24 ธันวาคม พ.ศ. 2499 เป็นนักมวยไทยที่มีชื่อเสียงในช่วงก่อน พ.ศ. 2529
ประวัติ.
แสงศักดาเริ่มชกมวยเมื่ออายุ 14 ปี ขึ้นชกครั้งแรกใช้ชื่อว่า โจหลุยส์ สิงห์สมัย ตระเวนชกในแถบจังหวัดปัตตานีและจังหวัดใกล้เคียงจนมีชื่อเสียงจึงเข้ามาชกในกรุงเทพฯเมื่อ พ.ศ. 2516 มีหลายค่ายมวยต้องการตัวเป็นอย่างมากแต่ทางบิดาและหัวหน้าค่ายสิงห์สมัยไม่ยอมให้ใครจนมาถูกคอและยอมให้มาอยู่กับธรีโชค อัตถากรโกวิท จึงได้เปลี่ยนชื่อเป็นแสงศักดา กิติเกษม
แสงศักดาขึ้นชกที่เวทีราชดำเนินได้ชกกับนักมวยชื่อดังหลายคน เช่น ขุนพลน้อย เกียรติสุริยา ชาญศักดิ์ พรทวี จนกระทั่งถูกไล่ลงในการชกกับสายลม ควีนชุมแพ ผู้จัดการของแสงศักดาไม่พอใจเพราะแสงศักดาไม่ได้ล้มมวย จึงเกิดเรื่องกับเจ้าหน้าที่ ผลสุดท้าย แสงศักดาและผู้จัดการถูกสั่งห้ามเข้าเวทีราชดำเนิน จึงย้ายไปชกที่เวทีลุมพินีแทน
แสงศักดาได้ชกกับนักมวยชื่อดังอีกหลายคนเช่นชนะบ้านดอน ศิษย์บางพระจันทร์ ชกกับสำราญศักดิ์ เมืองสุรินทร์ 3 ครั้ง ชนะ 1 แพ้ 2 จน พ.ศ. 2529 ชกแพ้มากกว่าชนะจึงตัดสินใจแขวนนวม หันมาเป็นคู่ซ้อมให้กับเมืองชัย กิตติเกษม
ริง (คณิตศาสตร์)

ในทางคณิตศาสตร์ ริง (ring) เป็นโครงสร้างเชิงพีชคณิตประเภทหนึ่ง ซึ่งประกอบด้วยการดำเนินการทางพีชคณิตที่เหมือนกับจำนวนเต็ม โดยในริงมีการดำเนินการสองอันที่มักเรียกว่า "การบวก" กับ "การคูณ" และมีสมบัติคล้ายกับระบบจำนวนเต็ม
นิยามทั่วไป.
ริงหนึ่ง ๆ ของเซต "R" ที่มีการดำเนินการทวิภาคของการบวก + : "R" × "R" → "R" และการคูณ · : "R" × "R" → "R" (ในขณะที่เครื่องหมาย × หมายถึง ผลคูณคาร์ทีเซียน) มีส่วนประกอบต่อไปนี้
ในเรื่องของกรุป เครื่องหมาย · มักจะถูกละทิ้งไป แล้วนำตัวแปรสองตัวเขียนติดกันแทนการคูณ เรียกวิธีการนี้ว่า "" นอกจากนั้นริงมีการใช้ลำดับของการดำเนินการอีกด้วย ซึ่งการคูณสำคัญกว่าการบวก ดังนั้น "a" + "bc" จึงมีความหมายเหมือนกับ "a" + ("b" · "c")
ถึงแม้ว่าการบวกในริงจะมีสมบัติการสลับที่ นั่นคือ "a" + "b" = "b" + "a" แต่สำหรับการคูณนั้นไม่จำเป็นต้องมีคุณสมบัตินี้ หมายความว่า "a" · "b" ไม่จำเป็นต้องเท่ากับ "b" · "a" ตัวอย่างริงที่ไม่มีสมบัติการสลับที่ของการคูณเช่น ริงของเมทริกซ์จัตุรัส เป็นต้น สำหรับริงที่มีคุณสมบัติการสลับที่ของการคูณ (เช่นริงของจำนวนเต็ม) จะเรียกว่า "ริงสลับที่" (commutative ring)
ริงไม่จำเป็นต้องมีตัวผกผันการคูณเช่นกัน สมาชิก "a" ในริงหนึ่ง ๆ จะเรียกว่า "หน่วย" (unit) ถ้าสมาชิกนั้นมีตัวผกผันภายใต้การคูณของริงนั้น จากตัวอย่าง สมมติให้ "b" เป็นสมาชิกอีกตัวหนึ่งในริงซึ่งทำให้ "a" · "b" = "b" · "a" = 1 (1 ในที่นี้หมายถึงสมาชิกเอกลักษณ์) ดังนั้น "a" มีตัวผกผันเป็น "b" หรือเขียนแทนได้ด้วย "a"−1 = "b" จะได้ว่า "a" นั้นเป็นหน่วยหนึ่งของริงดังกล่าว เซตของหน่วยทั้งหมดในริง "R" สามารถสร้างเป็นกรุปใหม่ภายใต้การคูณของริง เขียนแทนด้วย "U"("R") หรือ "R"*
นิยามแบบอื่น.
ริงมีการนิยามแบบอื่นอีกซึ่งผู้ศึกษาควรระมัดระวัง
สถานีสะพานควาย

สถานีสะพานควาย (รหัส: N7) เป็นสถานีรถไฟฟ้าในเส้นทางรถไฟฟ้าบีทีเอสสายสุขุมวิท ยกระดับเหนือถนนพหลโยธินบริเวณหน้าที่ทำการไปรษณีย์สามเสนใน ในพื้นที่เขตพญาไท กรุงเทพมหานคร
ที่ตั้ง.
ถนนพหลโยธิน ห่างจากทางแยกสะพานควาย (จุดบรรจบกับถนนประดิพัทธ์และถนนสาลีรัฐวิภาค) ไปทางทิศเหนือ 400 เมตร ในพื้นที่แขวงพญาไทและแขวงสามเสนใน เขตพญาไท กรุงเทพมหานคร
รูปแบบของสถานี.
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา
ใช้สีส้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินใต้
ทางเข้า-ออก.
จุดรวมพลอยู่ที่ทางออก 3 หน้าเซเว่นอีเลฟเว่น
รถโดยสารประจำทาง.
ถนนพหลโยธิน รถขสมก. สาย 3 26 34 39 59 63 77 502 503 509 510 A2 รถเอกชน สาย 8 28 34 39 44 77 90 524
หลุยส์ ลีกคี

หลุยส์ ซีมอร์ บาเซตต์ ลีกคี (Louis Seymour Bazett Leakey; 7 สิงหาคม ค.ศ. 1903 - 1 ตุลาคม ค.ศ. 1972) นักบรรพชีวินวิทยาและธรรมชาติวิทยาชาวเคนยา ผู้มีส่วนสำคัญในการศึกษาวิวัฒนาการของมนุษย์จากการเฝ้าสังเกตพฤติกรรมของเอป เป็นกำลังสำคัญในการก่อตั้งองค์กรเพื่อวิจัย และพิทักษ์สัตว์ป่าในแอฟริกา
หลุยส์ ลีกคี เกิดในครอบครัวมิชชันนารีชาวอังกฤษที่อาศัยอยู่ในกรุงไนโรบี ประเทศเคนยา จบการศึกษาจากมหาวิทยาลัยเคมบริดจ์ แล้วเริ่มงานเป็นหมอสอนศาสนา ก่อนจะหันมาศึกษางานด้านโบราณคดี มานุษยวิทยา และบรรพชีวินวิทยา
ชมะนันทน์ วรรณวินเวศร์

ชมะนันทน์ วรรณวินเวศร์ เกิดเมื่อวันที่ 28 กรกฎาคม พ.ศ. 2521 เป็นพิธีกร, ทนายความ, อาจารย์ภาควิชากฎหมายธุรกิจ (Business Law) มหาวิทยาลัยอัสสัมชัญ และมีผลงานการแสดง
ประวัติ.
ชมะนันทน์ เป็นบุตรชายคนเดียวในบ้าน และเกิดจากเทคโนโลยีวิทยาศาสตร์การแพทย์ที่คุณพ่อ (อ.อัศวิน วรรณวินเวศร์) และคุณแม่อยากมีลูกชาย เป็นลูกคนที่ 4 มีพี่สาวฝาแฝด 2 คน (เอ กับ แอน) เข้ามัธยมต้นที่โรงเรียนเตรียมอุดมศึกษาน้อมเกล้า มัธยมปลายศึกษาที่โรงเรียนเตรียมอุดมศึกษาพัฒนาการ หลังจากนั้นสอบได้ทุน AFS ไปอยู่ออสเตรเลีย ช่วงปี 1995-1996 และกลับมาเรียนต่อนิติศาสตรบัณฑิต มหาวิทยาลัยอัสสัมชัญ (เกียรตินิยมอันดับ 2) หลักสูตรเนติบัณฑิตไทย สมัยที่ ๗๒ จากสำนักอบรมศึกษากฎหมายแห่งเนติบัณฑิตยสภา ทำงานเป็นผู้ช่วยทนายความ 1 ปี เพื่อสอบใบอนุญาตว่าความทั่วราชอาณาจักร จากนั้นเรียนต่อเนติบัณฑิตเพื่อจะสามารถสอบเป็นผู้พิพากษา อัยการได้ หลังสอบได้ 1 เทอม เป็นช่วงที่เปิดรับผู้ประกาศข่าวพอดี จึงไปสมัครและสอบได้ จาก 1 ใน 1400 คน หลังจากนั้นก็มีงานไม่ว่าจะเป็นพิธีกร การแสดง ปัจจุบันเป็นผู้ดำเนินรายการโทรทัศน์ 
นอกจากนี้ยังเป็นอาจารย์พิเศษทางด้านกฎหมายและบรรยายให้คณะนิเทศศาสตร์สื่อสารมวลชน เคยเป็นพรีเซนเตอร์โฆษณาแบรนด์ ส่วนทางด้านกีฬานั้นเป็นนักแข่งมอเตอร์ไซค์ Superbike และเป็นนักแสดงมีผลงานภาพยนตร์ไทยเรื่อง บ้านผีสิง และ นางไม้
จามิล่า พันธ์พินิจ

จามิล่า พันธ์พินิจ (เกิด 16 กุมภาพันธ์ พ.ศ. 2537) ชื่อเล่น มีล่า เป็นอดีตนักร้องลูกครึ่งไทย-อิตาลี อดีตศิลปินค่ายกามิกาเซ่ ก่อนที่จะได้ขอพักงานเพลงเพื่อไปเรียนต่อที่ต่างประเทศ ที่ Simmons University ณ กรุงบอสตัน ที่ รัฐแมสซาชูเซตส์ สหรัฐ ใน พ.ศ. 2566 มีล่าได้เข้าสู่พิธีสมรสกับ ศรีสว่างวงศ์ สุภานุวงศ์ (ปิคโคโล) หลานชายคนเล็กสุดของท่าน Souphanouvong ณ เมืองหลวงพระบาง ประเทศลาว
ประวัติ.
มีล่า จามิล่า พันธ์พินิจ เกิดเมื่อวันที่ 16 กุมภาพันธ์ พ.ศ. 2537 กำลังศึกษาอยู่ที่ Traill International School มีล่าได้เข้าสังกัดกามิกาเซ่ตั้งแต่อายุ 13 ปีและมีผลงานเพลงอัลบั้มแรกที่ชื่อว่า "Mila" โดยมีเพลงเปิดตัวคือ “ปากดี ขี้เหงา เอาแต่ใจ” เพลงเปิดตัวแรงที่ทั้งฮิตและบ่งบอกถึงตัวตนของสาวน้อยคนนี้ได้เป็นอย่างดี ซิงเกิลเปิดตัวของเธอก็ได้รับการต้อนรับเป็นอย่างดีและเป็นที่รู้จักในวง กว้างอย่างรวดเร็ว 
จนทำให้มีผลงานชุดที่ 2 คือ "Oh My God I'm In Love" ตามออกมาให้แฟน ๆ ได้ติดตามกันอย่างต่อเนื่อง และเปิดตัวเพลง ”คิดถึงเธอ” ที่ได้ มาริโอ้ เมาเร่อร่วมแสดงในมิวสิกวีดีโอ 
ในปี พ.ศ. 2552 สาวน้อยคนนี้ก็ทำให้หลาย ๆ คนเซอร์ไพรส์ด้วยการสลัดคราบสาวร็อกมาเป็นสาวหวาน น่ารัก สดใส ร่วมกับเพื่อนอีกหกคนจากกามิกาเซ่(ค่ายเพลง)ในโปรเจกต์พิเศษ "SevenDays" ซึ่งประกอบด้วย เฟย์ 'Sunday' จินนี่ 'Monday' พิม 'Tuesday' แจม 'Wednesday' หวาย 'Thursday' มีน 'Friday' และ มีล่า 'Saturday'ซึ่งมีล่าเป็นตัวแทนของผู้หญิงวันเสาร์ที่มีคาแรกเตอร์เป็นสาวที่ตรงไปตรงมา ถ้ารักใครสักคนก็บอกรักแบบไม่มีอ้อมค้อมแน่นอน ถึงแม้ว่าจะกลายมาเป็นสาวน่ารักสดใสในโปรเจกต์นี้แต่ยังไง มีล่าก็ยังคงความเป็นตัวของตัวเองไว้ได้เสมอ และนั่นคือเหตุผลว่า ทำไมหลาย ๆ คนถึงรักเธอ 
ต่อมาในปี พ.ศ. 2553 มีล่ากลับมาอีกครั้ง พร้อมกับอีกมุมที่หลายคนไม่เคยเห็นในอัลบั้ม Deeply Mila ซึ่งมีล่าได้ถ่ายทอดความรู้สึกของผู้หญิงที่เก็บทุกความกดดันไว้ข้างในใจ ผ่านเพลง “บอกเค้าว่าเราไม่ใช่เพื่อนกัน” ก็ยังมีมุมสนุกสไตล์มิล่าในเพลง “เถียง” ในเพลงนี้ได้ แก้ว (Faye Fang Kaew) มาร่วม Featuring เพิ่มความสนุกให้ด้วย 
ในปี พ.ศ. 2554 มีล่ามีผลงานซิงเกิล ”Lovin' U” ในอัลบั้ม Jamila โดยชื่ออัลบั้มมาจากชื่อจริงของ มีล่า ซึ่งบ่งบอกความเป็นตัวตนของเธอในวันนี้ได้เป็นอย่างดี ซึ่งเธอพร้อมจะมาทำให้โลกทั้งใบสดใสไปกับความรักของเธอ และมีพี่สาวคือ เจนนี่ รติพันธ์ พันธ์พินิจ
พักงานชั่วคราว.
หลังจากปล่อยซิงเกิลล่าสุด “Lovin’U” ที่ทำให้หลายคนเห็นมุมมองความรักใหม่ของสาว มิล่า - จามิล่า พันธ์พินิจ ซึ่งหลังจากได้รับกระแสตอบรับอย่างดีมาก ก็เกิดคำถามต่อจากเหล่าแฟน ๆ ว่า เมื่อไรจะได้ยินซิงเกิลต่อไปของเธอ โดยมิล่าให้สัมภาษณ์ ขอพักงานเพลง เพราะสอบติดที่ Simmons College – Boston, Massachusetts ซึ่งต้องเดินทางไปเรียนในเดือนสิงหาคม
<templatestyles src="แม่แบบ:คำพูด/style.css" />สวัสดีค่ะ มิล่าจาก KAMIKAZE ค่ะ ครั้งนี้เป็นการให้สัมภาษณ์ที่มิล่ารู้สึกกดดันมาก เพราะใจนึงมิล่าดีใจมากที่สอบติดที่ Simmons College เพราะเตรียมตัวมานานมาก และคาดหวังไว้สูงมาก พอรู้ตัวว่าสอบติดนี่ดีใจมากเลยค่ะ แต่อีกใจก็รู้ว่าเราคงไม่สามารถทำทั้งงานที่เรารัก และเริ่มต้นชีวิตมหาวิทยาลัยซึ่งอยู่ไกลมากไปพร้อม ๆ กันได้ มิล่ากลัวจะกลายเป็นทำได้ไม่ดีทั้ง 2 อย่าง ซึ่งในวันนี้สิ่งที่สำคัญที่สุดก็คือการเรียนที่มิล่าต้องรับผิดชอบ เพื่ออนาคตและเพื่อคุณแม่ค่ะ มิล่าคงต้องขอพักงานเพลงไว้ก่อน แต่เมื่อไรที่มีเวลาว่างและมีโอกาสที่ดีมิล่าก็ยินดีกลับมาทำงานที่มิล่ารักแน่นอนค่ะ
ริดลีย์ สกอต

เซอร์ริดลีย์ สกอต  เกิดเมื่อวันที่ 30 พฤศจิกายน พ.ศ. 2480 ในประเทศอังกฤษ เป็นผู้กำกับภาพยนตร์
สกอตเรียนจบด้านออกแบบกราฟิก เริ่มต้นด้วยการเป็นฝ่ายออกแบบฉากที่บีบีซี และมาทำละครซีรีส์ หลังจากนั้นลาออกมากำกับโฆษณาและข้ามมาอเมริกา โดยกำกับภาพยนตร์เรื่องแรกคือเรื่อง "The Duellists" หลังจากนั้นก็มีผลงานอยาง "Alien, Blade Runner, Legend, Black Rain, Thelma & Louise, Gladiator, Black Hawk Down, Matchstick Men, Kingdom of Heaven" และ "American Gangster"
สกอตเป็นพี่ชายของโทนี่ สกอต ผู้กำกับภาพยนตร์ และในปี พ.ศ. 2538 ได้ร่วมกันก่อตั้งบริษัท Scott Free Productions ซึ่งอำนวยการสร้างภาพยนตร์และละครชุดทางโทรทัศน์
สกอตได้รับพระราชทานบรรดาศักดิ์อัศวิน (Knighthood) จากสมเด็จพระราชินีนาถ ณ พระราชวังบักกิงแฮม เมื่อวันที่ 8 กรกฎาคม พ.ศ. 2546 โดยเปลี่ยนคำนำหน้าชื่อเป็น เซอร์ (Sir) จากคุณูปการที่มีแก่อุตสาหกรรมภาพยนตร์ของอังกฤษ ขณะมีอายุ 65 ปี
ในฐานะผู้กำกับภาพยนตร์ สกอตเคยเข้าชิงรางวัลออสการ์ 3 ครั้งในสาขาผู้กำกับภาพยนตร์ยอดเยี่ยม จากภาพยนตร์เรื่อง Thelma & Louise ในปี พ.ศ. 2535 เรื่อง Gladiator ในปี พ.ศ. 2543 และเรื่อง Black Hawk Down ในปี พ.ศ. 2544 และเข้าชิงรางวัลลูกโลกทองคำ 2 ครั้งในสาขาผู้กำกับภาพยนตร์ยอดเยี่ยม จากภาพยนตร์เรื่อง Gladiator ในปี พ.ศ. 2543 และเรื่อง American Gangster ในปี พ.ศ. 2551 
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 28 เรื่องของ ริดลีย์ สกอต
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
N/A ไม่ปรากฏ, หาข้อมูลไม่ได้<br> 
$ ดอลลาร์สหรัฐ
รางวัล.
จำนวนรางวัลที่เข้าชิงและได้รับจากภาพยนตร์ของ ริดลีย์ สกอต
ภาพยนตร์ญี่ปุ่น

ภาพยนตร์ญี่ปุ่น มีประวัติอันยาวนานมาร่วมร้อยปี โดยภาพยนตร์เงียบเรื่องแรกของญี่ปุ่นคือภาพยนตร์เรื่อง "Bake Jizo" และ "Shinin no sosei" ภาพยนตร์ในปี ค.ศ. 1898 ส่วนหนังเสียงเรื่องแรกคือเรื่อง "The Neighbor's Wife And Mine" (1931) กำกับโดย เฮอิโนสุเกะ โกโซ และมีการเกิดขึ้นของสตูดิโอยักษ์ใหญ่ในวงการช่วงนี้คือ นิกคัตสุ, โชชิกุ และ โตโอ (ตามลำดับ) หนังในยุคทศวรรษที่ 30 ถือเป็นยุคทองของภาพยนตร์ญี่ปุ่นทีเดียว โดยมีความหลายหลาย ตั้งแต่หนังซามูไร หนังเกอิชา หนังรัก หนังตลก จนถึงหนังเพลง ถึงแม้ญี่ปุ่นจะไม่ส่งหนังออกจำหน่ายนอกประเทศเท่าไร แต่ผู้ชมภายในประเทศในช่วงยุคทศวรรษที่ 30 มีการบันทึกว่าคนดูหนังชาวญี่ปุ่นมีจำนวนมากถึง 250 ล้านคนต่อปี
หลังจากนั้นในปี ค.ศ. 1937 ญี่ปุ่นทำสงครามอย่างเป็นทางการกับจีน ทำให้เกิดหนังโฆษณาชวนเชื่อและหนังปลุกใจรักชาติ โดยนักแสดงชื่อ โยชิโกะ ยามางุจิ ถือเป็นสัญลักษณ์ในช่วงนี้ หลังจากนั้นก็เข้าสู่สงครามโลกครั้งที่ 2 สภาพสังคมบีบให้ภาพยนตร์ส่วนใหญ่เน้นโฆษณาชวนเชื่อ ดาราใหญ่ ๆ ก็ต้องไปเล่นหนังเนื้อหาปลุกใจประชาชน นอกจากหนังโฆษณาแล้ว รัฐยังเข้ามาแทรกแซงวงการภาพยนตร์ด้วยการเซ็นเซอร์อีกด้วย
ภาพยนตร์ญี่ปุ่นในยุคทศวรรษที่ 1950 ถือเป็นยุคทองอีกช่วงหนึ่ง ในช่วงที่ญี่ปุ่นสูญเสียจากสงครามโลกครั้งที่ 2 ซึ่งญี่ปุ่นต้องการสร้างชาติกันใหม่อีกครั้ง รวมถึงวงการหนังด้วย ภาพยนตร์ในยุคนี้จะเน้นความเป็นประชาธิปไตย สิทธิเสรีภาพ การปลดแอกสตรีเพศ และการต่อต้านศักดินาและระบอบทหาร เนื้อหาในหนังจะมีตัวละครค้นหาความเป็นมนุษย์ของตนเอง ผู้หญิงถูกสำรวจและชี้ให้เห็นถึงการถูกกดขี่ทางเพศ และทางออกของพวกเธอ นอกจากนี้หนังหลายเรื่องยังพูดถึงพิษภัยจากสงครามที่มีผลกระทบต่อประชาชนตาดำๆ การดิ้นรนต่อสู้กับความยากลำบาก
ในปี ค.ศ. 1951 ภาพยนตร์เรื่อง "Rashomon" กำกับโดย อากิระ คุโรซาวะ คว้ารางวัลสิงโตทองคำ ที่เทศกาลภาพยนตร์นานาชาติเวนิซ และรางวัลภาพยนตร์ภาษาต่างประเทศยอดเยี่ยมจากรางวัลออสการ์ ในยุคนี้มีผู้กำกับทั้งเก่าทั้งใหม่ อย่าง ยาสุจิโระ โอสุ, มิกิโอะ นารุเสะ, เคนจิ มิโซงุจิ, อากิระ คุโรซาวิ, คอง อิจิกาวา, มาซิกิ โคบายาชิ และ เคสุเกะ คิโนะชิตะ ทศวรรษหลังปี ค.ศ. 1950 มีผู้เข้าชมภาพยนตร์ญี่ปุ่นประจำปีมากที่สุดถึง 1.1 ล้านล้านคนในปี ค.ศ. 1958
ความนิยมแพร่หลายของโทรทัศน์ในทศวรรษที่ 1960 ทำให้ผู้ชมภาพยนตร์ลดลงและความแพร่หลายของวิดีโอในทศวรรษที่ 1980 โดยจำนวนลดลงไปจนเหลือ 150 ล้าน ยอดการออกฉายในภาพยนตร์ต่างประเทศและภาพยนตร์ญี่ปุ่นในปี ค.ศ. 1987 มีจำนวน 370 เรื่อง โดยจำนวนภาพยนตร์ต่างประเทศมากกว่าภาพยนตร์ญี่ปุ่นมีสัดส่วน 2:1
สำหรับในประเทศไทย ภาพยนตร์ญี่ปุ่นได้เข้ามาเผยแพร่ครั้งแรกเมื่อปี ค.ศ. 1897 เมื่อนักธุรกิจชาวญี่ปุ่นกลุ่มหนึ่งได้นำเข้ามาฉายในประเทศไทย พร้อมกับจัดสร้างโรงภาพยนตร์ขึ้นมา เป็นกระโจมชั่วคราว ต่อได้พัฒนาเป็นโรงถาวรมีหลังคา มีม้านั่งเป็นแถวยาว จึงถูกเรียกขานว่า "โรงภาพยนตร์ญี่ปุ่น" ในย่านนอกกำแพงพระนครฝั่งตะวันออก เนื่องจากเป็นย่านเศรษฐกิจและมีผู้คนพลุกพล่าน รวมถึงยังมีบ่อนการพนันทั้งในย่านสะพานหันและสำเพ็งที่อยู่ใกล้เคียง ในเวลาต่อมาโรงภาพยนตร์ญี่ปุ่นได้หมดความนิยมลง จึงได้ถูกรื้อและสร้างเป็นอาคารพาณิชย์ ในนาม "เวิ้งนาครเขษม" และได้มีการสร้างโรงภาพยนตร์ขึ้นมาใหม่ในชื่อ โรงภาพยนตร์นาครเขษม นับเป็นโรงภาพยนตร์แห่งแรกในประเทศไทยอีกด้วย
สถานีเอกมัย

สถานีเอกมัย (รหัส: E7) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิท ยกระดับเหนือถนนสุขุมวิทบริเวณย่านเอกมัย ในพื้นที่เขตวัฒนาและเขตคลองเตย กรุงเทพมหานคร เป็นจุดเชื่อมต่อการเดินทางกับสถานีขนส่งผู้โดยสารกรุงเทพ (เอกมัย) ไปยังจังหวัดต่าง ๆ ในภาคตะวันออก
ที่ตั้ง.
บริเวณปากซอยสุขุมวิท 42 (กล้วยน้ำไท) ด้านทิศตะวันออกของทางแยกเอกมัยใต้ซึ่งเป็นจุดบรรจบถนนสุขุมวิทและซอยสุขุมวิท 63 (เอกมัย) ในพื้นที่แขวงพระโขนงเหนือ เขตวัฒนา และแขวงพระโขนง เขตคลองเตย กรุงเทพมหานคร
รูปแบบของสถานี.
เป็นแบบมีชานชาลาอยู่ 2 ข้าง ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสารและชานชาลา
สัญลักษณ์ของสถานี.
ใช้สีเขียวตกแต่งเสาและรั้วบนชั้นชานชาลา ชั้นจำหน่ายตั๋ว ป้ายทางเข้าและบริเวณทางขึ้นสถานี เพื่อบ่งบอกว่า เป็นสถานีด้านตะวันออก
ทางเข้า-ออก.
จุดรวมพลอยู่ที่ทางออก 1 บริเวณหน้าปากซอยสุขุมวิท 63 (เอกมัย) และทางออก 3 หน้าวัดธาตุทอง
เดป้าเปเป้

เดป้าเปเป้  เป็นการเล่นคำของชื่อภาษาญี่ปุ่นของสองนักดนตรีกีต้าร์อคูสติก ทาคุยะ มิอุระ (Takuya Miura - 三浦拓也 - みうら たくや) และโยชินาริ โทคุโอกะ (Yoshinari Takuoka - 徳岡慶也 - とくおか よしなり) ถึงแม้ว่าเพลงของพวกเขาจะไม่มีเนื้อเพลง เพลงส่วนใหญ่ของพวกเขาก็จัดอยู่ในประเภท เจ-ป็อป
ประวัติ.
ทาคุยะ มิอุระ (เดปาซัง) และโยชินาริ โทคุโอกะ (เปเป้ซัง) ทั้งคู่มาจากเมืองโกเบ ตั้งวงมาตั้งแต่ปี 2002 และออกแสดงในงานต่างๆ ในโกเบ จนเริ่มมีชื่อเสียงและเริ่มออกแสดงทั่วประเทศ และจากชื่อเล่นของทั้งคู่นั่นเอง จึงเป็นที่มาของชื่อวง Depapepe
อัลบั้มแรก "Let’s Go" ขึ้นถึงอันดับ 7 ใน โอริกอนชาร์ตของประเทศญี่ปุ่น และอัลบั้มที่ 2 "Ciao! Bravo!!" ติดอันดับ Top 10 อีกครั้ง ซึ่งถือเป็นประวัติศาสตร์หน้าใหม่ของ โอริกอนชาร์ต ที่ไม่เคยมีศิลปินเพลงบรรเลงคนใดทำได้มาก่อน ต่อมาในปี 2007 พวกเขาออกมินิอัลบั้ม โดยการนำเพลงคลาสสิกของศิลปินระดับโลกอย่าง Bach, Beethoven และ Satie มาทำใหม่ในสไตล์ที่เป็นตัว และในปี 2008 พวกเขาออกผลงาน "Hop! Skip! Jump!"
จักรพรรดิดิออเกลติอานุส

ดิออเกลติอานุส (Gaius Aurelius Valerius Diocletianus; ภาษาอังกฤษ: Diocletian; ภาษากรีก: Διοκλής) (ราว 22 ธันวาคม ค.ศ. 244 - เสียชีวิต 3 ธันวาคม ค.ศ. 311) เมื่อแรกเกิดชื่อ “ไดโอคลีส” และรู้จักกันว่า “ดิออเกลติอานุส”เป็นจักรพรรดิแห่งจักรวรรดิโรมัน 20 พฤศจิกายน ค.ศ. 284 ถึงวันที่ 1 เมษายน ค.ศ. 286 ด้วยพระองค์เอง และระหว่างวันที่ 1 เมษายน ค.ศ. 286 ถึงวันที่ 1 พฤษภาคม ค.ศ. 305 ในฐานะออกัสตัสแห่งตะวันออก และร่วมกับแม็กซิเมียนในฐานะออกัสตัสแห่งตะวันตก
ดิออเกลติอานุสเป็นจักรพรรดิที่เป็นผู้ยุติเหตุการณ์ที่นักประวัติศาสตร์เรียกว่า วิกฤติการณ์ของคริสต์ศตวรรษที่ 3 ที่เกิดขึ้นระหว่างปี ค.ศ. 235 ถึงปี ค.ศ. 284 และก่อตั้งรัฐบาลแบบเผด็จการ นอกจากนั้นดิออเกลติอานุสยังวางรากฐานของสมัยที่สองของจักรวรรดิโรมันซึ่งเรียกกันว่า “สมัยเรืองอำนาจ” (Dominate) (ซึ่งตรงข้ามกับสมัย “สมัยผู้นำ” (Principate) ก่อตั้งโดย ออกัสตัส ซีซาร์), หรือ “จตุรธิปไตย” หรือเรียกง่าย ๆ ว่า “สมัยโรมันหลัง” การปฏิรูปของดิออเกลติอานุสทำให้มีการเปลี่ยนโครงสร้างของรัฐบาลที่ทำให้จักรวรรดิมีความมั่นคงขึ้นทั้งทางเศรษฐกิจและทางทหาร และทำให้จักรวรรดิโรมันอยู่รอดมาโดยไม่มีปัญหาร่วมร้อยปีหลังจากนั้น
ในสมัยดิออเกลติอานุสยังมีการการข่มเหงผู้นับถือคริสต์ศาสนากันอย่างเป็นทางการมาจนถึง ค.ศ. 311 ซึ่งเป็นการทำร้ายผู้นับถือคริสต์ศาสนาอย่างรุนแรงที่สุดนับตั้งแต่สมัยจักรพรรดิแนโร
พยาบาลเวชศาสตร์ฟื้นฟู

พยาบาลเวชศาสตร์ฟื้นฟู  จัดเป็นหนึ่งในทีมงานเวชศาสตร์ฟื้นฟูที่สำคัญ ทำหน้าที่หลักคือการให้การพยาบาล ดูแลผู้ป่วยทางเวชศาสตร์ฟื้นฟูทั้งที่เป็นผู้ป่วยในและผู้ป่วยนอก เป็นผู้ที่ให้ความรู้แก่ผู้ป่วยและญาติ ติดตามผลการรักษาและรายงานให้แพทย์เวชศาสตร์ฟื้นฟูทราบเมื่อผู้ป่วยมีอาการเปลี่ยนแปลง รับคำสั่งการรักษาของแพทย์ และเป็นหนึ่งในแกนหลักในการเยี่ยมบ้านผู้ป่วยและการเข้าถึงผู้ป่วยในชุมชน นอกจากนี้ ยังทำหน้าที่ช่วยเหลือให้ผู้ป่วยได้ออกกำลังหรือปฏิบัติตามการรักษาอีกด้วย และทำหน้าที่อื่นๆที่ได้รับมอบหมาย
ที่มา.
พยาบาลเวชศาสตร์ฟื้นฟูเป็นพยาบาลวิชาชีพที่สำเร็จการศึกษาจากคณะพยาบาลศาสตร์จากสถาบันอุดมศึกษา ได้รับใบประกอบโรคศิลปะสาขาการพยาบาล และเข้ามาทำงานที่หอผู้ป่วยเวชศาสตร์ฟื้นฟู หรือกลุ่มงานเวชกรรมฟื้นฟูของโรงพยาบาลนั้น สำหรับในประเทศไทยในปัจจุบัน ยังไม่มีการเปิดหลักสูตรอบรมพยาบาลเวชศาสตร์ฟื้นฟู แต่คาดว่าในอนาคตอันใกล้จะมีการฝึกอบรมเฉพาะทางอย่างแน่นอน เนื่องจากจะต้องรอบรู้ถึงขั้นตอน วิธีการ และรายละเอียดต่างๆของการฟื้นฟูสมรรถภาพ
ในต่างประเทศบางประเทศ เช่น อเมริกา มีการเปิดหลักสูตรอบรมพยาบาลเฉพาะทางสาขาเวชศาสตร์ฟื้นฟูแล้ว แต่ในหลายๆประเทศก็ยังไม่มีเช่นกัน
โชติ คุ้มพันธ์

โชติ คุ้มพันธ์ (29 พฤษภาคม พ.ศ. 2442 - 24 พฤษภาคม พ.ศ. 2514) เป็นชาวจังหวัดปทุมธานี เรียนจบระดับชั้นมัธยมศึกษา เข้าสมัครเป็นเสมียนกรมศุลกากร ต่อมาเมื่อเกิดสงครามโลกครั้งที่ 1 ได้อาสาสมัครเข้าเป็นพลทหาร ตำแหน่งพลขับ เมื่อกลับมาแล้วรับจ้างเป็นกะลาสีในเรือ แล้วจึงไปเรียนต่อที่ประเทศเยอรมนี สถานที่เคยอาสาไปรบ จนกระทั่งเรียนจนได้ปริญญาเอกทางเศรษฐศาสตร์ เมื่อกลับมาแล้วเข้าทำงานธนาคาร โดยเป็นผู้หนึ่งที่ริเริ่มตั้งธนาคารแห่งประเทศไทยขึ้น
ในทางการเมือง ดร.โชติ คุ้มพันธ์ เป็นสมาชิกสภาผู้แทนราษฏรประเภทที่ 1 ตามรัฐธรรมนูญฉบับปี พ.ศ. 2475 อันเป็นรัฐธรรมนูญฉบับถาวรฉบับแรกของไทย และเป็นหัวหน้าพรรคประชาธิปไตย โดยมีสมาชิกคนสำคัญเช่น นายสอ เสถบุตร, ร้อยโทจงกล ไกรฤกษ์ เป็นต้น เคยถูกจับกุมในข้อหากบฏคิดล้มล้างรัฐบาลในกรณีกบฏพระยาทรงสุรเดช ได้ถูกพิพากษาให้จำคุกตลอดชีวิต หลังจากนั้นไม่กี่ปีก็ถูกเนรเทศไปจำที่ทัณฑนิคมเกาะเต่า สุราษฎร์ธานี พร้อมกับหม่อมราชวงศ์นิมิตรมงคล นวรัตน นักโทษการเมืองคดีเดียวกันอีกคนที่หนึ่งด้วย
เมื่อพ้นโทษออกมา ได้กลับมาสู่เส้นทางทางการเมืองใหม่ ได้รับฉายาว่า "ผู้แทนคนยาก" เนื่องจากเป็นผู้ที่ริเริ่มการหาเสียงด้วยโทรโข่ง ไปพบปะกับชาวบ้านด้วยการเดินหาเสียงตามบ้านเรือน ในการเลือกตั้งเมื่อวันที่ 6 มกราคม พ.ศ. 2489 เนื่องจากไม่มีทุนรอนในการหาเสียง จึงใช้วิธีตะโกนพูดผ่านโทรโข่งบนอานรถสามล้อถีบ พูดท่ามกลางชุมชนตามตลาดบ้าง ตามลานวัดเก่า ๆ บ้าง มีคนถีบสามล้อเป็นขบวนนำ หยุดพูดที่ไหนก็ให้ ดร.โชติ ยืนสองเท้าเหยียบบนอานรถสองคันตะโกนใส่ลำโพง โดยหาเสียงไปพร้อมกับ นายควง อภัยวงศ์ และ หม่อมราชวงศ์เสนีย์ ปราโมช ซึ่งต่างก็ใช้วิธีด้วยเช่นกัน
ต่อมา เมื่อมีการก่อตั้งพรรคประชาธิปัตย์ขึ้น ดร.โชติ คุ้มพันธ์ ได้เป็นหนึ่งในผู้ร่วมก่อตั้งพรรคด้วย โดยยุบพรรคประชาธิปไตยของตนเข้าร่วมกับพรรคประชาธิปัตย์
ก่อนจะเกิดเหตุการณ์รัฐประหารเมื่อวันที่ 8 พฤศจิกายน พ.ศ. 2490 พรรคประชาธิปัตย์ ได้จัดให้มีงานการกุศลที่สวนอัมพร ดร.โชติ ได้เป็นผู้ถีบรถสามล้อ โดยมี พลเรือตรี ถวัลย์ ธำรงนาวาสวัสดิ์ นายกรัฐมนตรีเป็นผู้นั่ง เพื่อเก็บเงินเพื่อการกุศลด้วย
หลังการรัฐประหารเมื่อวันที่ 6 เมษายน พ.ศ. 2491 ที่จอมพล ป. พิบูลสงคราม ขึ้นเป็นนายกรัฐมนตรีแทน นายควง อภัยวงศ์ สมาชิกพรรคประชาธิปัตย์หลายคนได้ลาออกจากพรรคไป ดร.โชติ เป็นหนึ่งในสมาชิกพรรคที่ลาออกไปด้วย และถึงแก่กรรมลงอย่างเงียบ ๆ ในวันที่ 24 พฤษภาคม พ.ศ. 2514
เลียง ไชยกาล

เลียง ไชยกาล นักการเมืองไทย อดีตรัฐมนตรีว่าการกระทรวงยุติธรรม อดีตรัฐมนตรีช่วยว่าการกระทรวงยุติธรรมของไทยและอดีตหัวหน้าพรรคประชาชน เป็นสมาชิกสภาผู้แทนราษฎรจังหวัดอุบลราชธานี 8 สมัย
ประวัติ.
นายเลียง เกิดเมื่อวันที่ 26 พฤศจิกายน พ.ศ. 2445 ที่อำเภอวารินชำราบ จังหวัดอุบลราชธานี บิดาชื่อ นายสาย มารดาชื่อ นางสำเนียง (นามสกุลเดิม: ณ อุบล) โดยมารดามีศักดิ์เป็นหลานของเจ้าเมืองอุบลราชธานี จบการศึกษาระดับมัธยมศึกษาปีที่ 6 จากโรงเรียนประจำจังหวัดอุบลราชธานี แล้วได้เดินทางเข้ามาศึกษาต่อวิชาครูยังกรุงเทพมหานคร ได้รับประกาศนียบัตร ประโยคประถม ที่โรงเรียนฝึกหัดครูวัดบวรนิเวศ จังหวัดพระนคร เมื่อปี พ.ศ. 2464 และจบกฎหมายจากมหาวิทยาลัยวิชาธรรมศาสตร์และการเมือง ก่อนจะเข้าสู่วงการการเมือง
นายเลียง ไชยกาล สมรสกับ อรพินท์ ไชยกาล มีบุตรธิดาด้วยกัน 5 คน
การทำงาน.
นายเลียงเป็นผู้ที่มีชื่อเสียงลือลั่นจากการเป็นผู้อภิปราย เรื่องการฉวยโอกาสซื้อที่ดินอันเป็นทรัพย์สินส่วนพระมหากษัตริย์ ของพรรคคณะราษฎร์ เมื่อปี พ.ศ. 2480 ซึ่งต่อมาได้กลายเป็นกรณีร้อนทำให้ผู้มีอำนาจหลายคนต้องลาออกรวมไปถึงการยุบสภาของคณะรัฐบาลด้วย ซึ่งเป็นการยุบสภาครั้งแรกในประวัติศาสตร์การเมืองไทย ในส่วนตัวนายเลียงเองก็ถูกจดหมายข่มขู่เอาชีวิต และถูกผู้แทนราษฎรประเภทที่ 2 ที่ถูกแต่งตั้งโดยรัฐบาลจับตัวโยนลงสระน้ำหลังอาคารรัฐสภา (พระที่นั่งอนันตสมาคม) ต่อมาได้เข้าสังกัดกับพรรคก้าวหน้า ที่มี หม่อมราชวงศ์คึกฤทธิ์ ปราโมช เป็นหัวหน้าพรรค
ในเหตุการณ์กบฏพระยาทรงสุรเดช นายเลียงได้มีชื่อว่าเป็นหนึ่งในผู้ต้องหาในการสมคบคิดในการสังหารจอมพล ป. พิบูลสงคราม ด้วย ต่อมาในปี พ.ศ. 2489 ที่มีการยุบพรรคก้าวหน้าร่วมกับพรรคประชาธิปัตย์ นายเลียงก็ได้เข้าเป็นสมาชิกพรรคประชาธิปัตย์
นายเลียง ได้รับแต่งตั้งเป็นรัฐมนตรี ในรัฐบาลของนายควง อภัยวงศ์ และได้รับแต่งตั้งเป็นรัฐมนตรีในรัฐบาลของจอมพล ป.พิบูลสงคราม อีก 3 วาระ คือ รัฐมนตรีช่วยว่าการกระทรวงมหาดไทย (ครม.21-ครม.22) รัฐมนตรีว่าการกระทรวงยุติธรรม (ครม.22) รัฐมนตรีว่าการกระทรวงศึกษาธิการ (ครม.22)และรัฐมนตรีช่วยว่าการกระทรวงยุติธรรม (ครม.26)
หลังคดีสวรรคตของพระบาทสมเด็จพระเจ้าอยู่หัวอานันทมหิดล ได้มีผู้ตะโกนในโรงภาพยนตร์ศาลาเฉลิมกรุงว่า ปรีดีฆ่าในหลวง ในเวลาต่อมาผู้ตะโกนถูกจับได้ และซัดทอดนายเลียง ไชยกาล รวมถึงพรรคประชาธิปัตย์ ที่ได้ปราศรัยในกรณีนี้ตามที่ต่าง ๆ อย่างรุนแรง ที่สุดนายเลียงได้ถูกเจ้าหน้าที่ตำรวจจับกุมไปคุมขังไว้ในเรือนจำลหุโทษเป็นเวลา 37 วัน
หลังการรัฐประหารในปี พ.ศ. 2491 ที่สมาชิกพรรคประชาธิปัตย์หลายคนได้แยกจากพรรคไป นายเลียง ไชยกาล ก็เป็นหนึ่งในนั้นด้วย และได้ก่อตั้งพรรคของตนเองชื่อ พรรคประชาชน มี นายสวัสดิ์ คำประกอบ เป็นรองหัวหน้าพรรค และ นายประสิทธิ์ ชูพินิจ เป็นเลขาธิการพรรค ซึ่งต่อมา นางอรพินท์ ไชยกาล ภรรยาของนายเลียงก็ได้ลงสมัคร ส.ส.จังหวัดอุบลราชธานี ในปี พ.ศ. 2492 และได้รับเลือกตั้งเป็นสมาชิกสภาผู้แทนราษฎรหญิงคนแรกของไทยด้วย
ต่อมาในปี พ.ศ. 2511 นายเลียง ได้จัดตั้งพรรคประชาชนขึ้นและรับตำแหน่งหัวหน้าพรรคอีกรอบ
ถึงแก่อนิจกรรม.
นายเลียง ถึงแก่อนิจกรรมเมื่อวันที่ 2 พฤษภาคม พ.ศ. 2529 มีพิธีพระราชทานเพลิงศพเมื่อวันที่ 18 สิงหาคม พ.ศ. 2529 ณ วัดพระศรีมหาธาตุวรมหาวิหาร
สมาชิกเอกลักษณ์

ในทางคณิตศาสตร์ สมาชิกเอกลักษณ์  หรือ สมาชิกกลาง (neutral element) คือสมาชิกพิเศษของเซตหนึ่ง ๆ ซึ่งเมื่อสมาชิกอื่นกระทำการดำเนินการทวิภาคกับสมาชิกพิเศษนั้นแล้วได้ผลลัพธ์ไม่เปลี่ยนแปลง สมาชิกเอกลักษณ์มีที่ใช้สำหรับเรื่องของกรุปและแนวความคิดที่เกี่ยวข้อง คำว่า "สมาชิกเอกลักษณ์" มักเรียกโดยย่อว่า "เอกลักษณ์"
กำหนดให้กรุป ("S", *) เป็นเซต "S" ที่มีการดำเนินการทวิภาค * (ซึ่งรู้จักกันในชื่อ แม็กม่า (magma)) สมาชิก "e" ในเซต "S" จะเรียกว่า เอกลักษณ์ซ้าย (left identity) ถ้า #เปลี่ยนทาง สำหรับทุกค่าของ "a" ในเซต "S" และเรียกว่า เอกลักษณ์ขวา (right identity) ถ้า #เปลี่ยนทาง สำหรับทุกค่าของ "a" ในเซต "S" และถ้า "e" เป็นทั้งเอกลักษณ์ซ้ายและเอกลักษณ์ขวา เราจะเรียก "e" ว่าเป็น เอกลักษณ์สองด้าน (two-sided identity) หรือเรียกเพียงแค่ "เอกลักษณ์"
เอกลักษณ์ที่อ้างถึงการบวกเรียกว่า "เอกลักษณ์การบวก" ซึ่งมักใช้สัญลักษณ์ 0 ส่วนเอกลักษณ์ที่อ้างถึงการคูณเรียกว่า "เอกลักษณ์การคูณ" ซึ่งมักใช้สัญลักษณ์ 1 ความแตกต่างของสองเอกลักษณ์นี้มักถูกใช้บนเซตที่รองรับทั้งการบวกและการคูณ ตัวอย่างเช่น ริง นอกจากนั้นเอกลักษณ์การคูณมักถูกเรียกว่าเป็น "หน่วย" (unit) ในบางบริบท แต่ทั้งนี้ หน่วย อาจหมายถึงสมาชิกตัวหนึ่งที่มีตัวผกผันการคูณในเรื่องของทฤษฎีริง
ตัวอย่าง.
จากตัวอย่างสุดท้ายที่ได้แสดง กรุป ("S", *) สามารถมีเอกลักษณ์ซ้ายได้หลายตัว ซึ่งความจริงก็คือสมาชิกทุกตัวสามารถเป็นเอกลักษณ์ซ้ายได้ และในทางเดียวกันก็สามารถมีเอกลักษณ์ขวาได้หลายตัวด้วย ถ้าหากกรุปมีทั้งเอกลักษณ์ซ้ายและเอกลักษณ์ขวา และทั้งสองมีค่าเท่ากัน จะเรียกได้ว่าเป็นเอกลักษณ์สองด้านในสมาชิกตัวเดียวกัน ยกตัวอย่าง สมมติให้ "l" เป็นเอกลักษณ์ซ้าย และ "r" เป็นเอกลักษณ์ขวา ทั้ง "l" และ "r" จะเป็นเอกลักษณ์สองด้านก็ต่อเมื่อ #เปลี่ยนทาง นอกจากนั้นเอกลักษณ์สองด้านก็สามารถมีได้หลายตัวเช่นกัน
ยิ่งไปกว่านั้นก็มีความเป็นไปได้ในทางพีชคณิตที่จะไม่มีสมาชิกเอกลักษณ์อยู่ในกรุปเลย ดังจะเห็นได้จากผลคูณจุดและผลคูณไขว้ของเวกเตอร์ ผลคูณจุดจะให้ผลลัพธ์เป็นสเกลาร์เสมอ ดังนั้นจึงไม่มีเวกเตอร์ใดเป็นสมาชิกเอกลักษณ์ และผลคูณไขว้จะให้ผลลัพธ์เป็นเวกเตอร์ที่อยู่ในทิศทางตั้งฉากกับสองเวกเตอร์ที่เป็นตัวตั้งและไม่เป็นเวกเตอร์ศูนย์ ดังนั้นจึงไม่มีเวกเตอร์ลัพธ์อยู่ในทิศทางเดิมเหมือนตอนเริ่มต้น
เบลก รอสส์

เบลก อารอน รอสส์ (เกิด 12 มิถุนายน พ.ศ. 2528) นักพัฒนาซอฟต์แวร์ รู้จักในฐานผู้เริ่มพัฒนาเว็บเบราว์เซอร์ไฟร์ฟอกซ์ร่วมกับเดฟ ไฮแอตต์ 
เบลก รอสส์ เกิดที่เมืองไมอามี รัฐฟลอริดา เขาเริ่มหัดเขียนโปรแกรมในช่วงมิดเดิลสคูล โดยได้สร้างเว็บไซต์ส่วนตัวครั้งแรกเมื่ออายุได้ 10 ปี และได้เข้าฝึกงานกับทางเน็ตสเคปในช่วงที่เปิดสำหรับโอเพนซอร์ซ เมื่ออายุ 14 ปี ในขณะที่กำลังศึกษาที่ โรงเรียนกัลลิเวอร์ โดยหลังจบการศึกษาเขาได้ศึกษาต่อที่มหาวิทยาลัยสแตนฟอร์ด โดยปัจจุบันเขาได้พักการเรียนเนื่องจากต้องการทุ่มเทให้กับการทำงาน
ปัจจุบันเขาอาศัยอยู่ที่เมืองเมาน์เทนวิวในรัฐแคลิฟอร์เนีย
วัดสตูลสันตยาราม

วัดสตูลสันตยาราม หรือชื่อเดิมคือ "วัดป่าช้าไทย" ตั้งอยู่เลขที่ 87 ถนนเรืองฤทธิ์จรูญ ตำบลพิมาน อำเภอเมืองสตูล จังหวัดสตูล
ประเพณีทอดกฐิน.
ทุกปีหลังจากวันออกพรรษา ผู้ว่าราชการจังหวัดสตูล ได้เป็นประธานในพิธีทอดกฐิน ณ วัดสตูลสัตยาราม (วัดป่าช้าไทย) เพื่อรวบรวมเป็นปัจจัยสำหรับค่าใช้จ่ายบำรุงพัฒนาเสนาสนะ สำหรับใช้เป็นที่พำนักของพระภิกษุสงฆ์ และใช้ประกอบศาสนกิจของพุทธบริษัท รวมทั้งได้ร่วมบำเพ็ญมหากุศลในโอกาสอันเป็นมหามงคลที่พระบาทสมเด็จพระเจ้าอยู่หัวมีพระชนมายุครบ 80 พรรษา ซึ่งได้มีหน่วยงานราชการ ภาคเอกชน และประชาชนไปร่วมทำบุญเป็นจำนวนมาก 
งานวันสาร์ทเดือนสิบ.
ประเพณีทำบุญงานวันสารทเดือนสิบ ที่วัดสตูลสันตยาราม ตำบลพิมาน อำเภอเมืองสตูล โดยประชาชนจำนวนมากได้อธิษฐานอานิสงส์จากการทำบุญ มีความเชื่อว่าเป็นวันส่งดวงวิญญาณบรรพบุรุษกลับภพเดิมโดยในวันนี้ชาวพุทธจะหิ้วปิ่นโตมาทำบุญที่วัด มีการทำความสะอาดโกฐใส่กระดูกของบิดา มารดา และบรรพบุรุษ และบัวของบรรพบุรุษที่ล่วงลับไปแล้ว ตั้งขนมเพื่อเซ่นไหว้ บรรพบุรุษ และเป็นวันรวมญาติพี่น้องที่กลับมาทำบุญกันพร้อมกัน
วัดสตูลสันตยาราม อนุญาตให้ใช้ที่ดินสร้างโรงเรียนเทศบาล 1.
ในบริเวณวัดสตูลสันตยาราม เป็นสถานที่ตั้งโรงเรียนเทศบาล 1(วัดสตูลสันตยาราม) โดย นายนิยม มัชรินทร์ เป็นผู้อำนวยการสถานศึกษา 
โรงเรียนเทศบาล 1 (วัดสตูลสันตยาราม) เดิมเป็นโรงเรียนบ้านทุ่งเฉลิม สังกัดกรมสามัญศึกษา กระทรวงศึกษาธิการ ตั้งอยู่ในเขตบ้านทุ่งเฉลิม ถนนคูหาประเวศน์ ตำบลพิมาน อำเภอเมืองสตูล จังหวัดสตูล ในที่ดินของราชพัสดุ ปัจจุบันได้ปรับปรุงเป็นบ้านพัก]อาศัยของพนักงานครูเทศบาล มีหลวงวิเชียรสมบัติเป็นครูใหญ่คนแรก
พ.ศ. 2506 คณะเทศมนตรี เทศบาลเมืองสตูล รับการโอนโรงเรียนบ้านทุ่งเฉลิมสุข มาสังกัดเทศบาลเมืองสตูล กรมการปกครอง กระทรวงมหาดไทย
 พ.ศ. 2512 คณะเทศมนตรี เทศบาลเมืองสตูลจึงได้ติดต่อกับวัดสตูลสันตยาราม เพื่อขอใช้สถานที่ของวัดบางส่วนเป็นสถานที่ตั้งโรงเรียน เจ้าอาวาสวัดสตูลสันตยารามได้อนุญาตให้ใช้สถานที่ได้ เมื่อวันที่ 11 พฤศจิกายน พ.ศ. 2512 และได้เปลี่ยนชื่อโรงเรียนมาเป็น โรงเรียนเทศบาล 1 (วัดสตูลสันตยาราม)
สถานที่ใกล้เคียง.
ตั้งอยู่ในเขตวัดสตูลสันตยาราม เลขที่ 87 ถนนเรืองฤทธิ์จรูญ ตำบลพิมาน อำเภอเมืองสตูล จังหวัดสตูล รหัสไปรษณีย์ 91000 ติดกับสำนักงานเทศบาลเมืองสตูล ประมาณ 1.5 กิโลเมตร ไปทางทิศเหนือ อยู่หลังศาลากลางจังหวัดสตูล ประมาณ 400 เมตร
ประชากร มี 2 กลุ่มใหญ่ๆ คือ รับราชการ และ รับจ้างทั่วไป ประเพณีวัฒนธรรมเดิมของท้องถิ่น ศาสนา นับถือศาสนาอิสลามและประชากรที่โยกย้ายมาอยู่ใหม่จะนับถือพุทธ การศึกษา ส่วนใหญ่ระดับประถมศึกษา มีระบบสาธารณูปโภค ค่อนข้างยากจน มีอาชีพรับจ้างรายได้น้อย มีครอบครัวที่แตกแยก ทำมาหากิน
วัตถุมงคล.
วัตถุมงคล รุ่น บารมีหลวงปู่ทวดเหยียบสมุทร และองค์จตุคามรามเทพ รุ่นเทพประทาน บันดาลทรัพย์ ณ วัดสตูลสันตยาราม (วัดป่าช้าไทย) อำเภอเมือง จังหวัดสตูล ในพิธีมหาพุทธา-เทวาภิเษก นำรายได้สมทบทุนสร้างองค์พระประธานหน้าอุโบสถ ศาลาการเปรียญ และสร้างซุ้มประตูวิหารรอบอุโบสถ รวมทั้งบูรณะสิ่งสาธารณูปโภคต่างๆ โดยมีพระอุดมธรรมคณี เจ้าคณะจังหวัดปัตตานี เป็นองค์ประธานจุดเทียนชัย และได้รับ[มตตาจากพระเกจิคณาจารย์สายภาคใต้ร่วมนั่งปรกอธิษฐานจิต
พระภิกษุ.
พระภิกษุที่ได้เดินทางไปต่างประเทศ ได้แก่
เฟเดริโก คาตูไบ

เฟเดริโก คาตูไบ (Federico Catubay)นักมวยสากลชาวฟิลิปปินส์ เกิดเมื่อ 28 เมษายน พ.ศ. 2523 ที่ เมืองลาบาโซน จังหวัดซัมบัวงาเหนือ ประเทศฟิลิปปินส์ สถิติการชก 37 ครั้ง ชนะ 20 (น็อค 11) เสมอ 3 แพ้ 14 
ประวัติ.
คาตูไบขึ้นชกมวยสากลครั้งแรกเมื่อ 26 เมษายน พ.ศ. 2544 ชนะคะแนน โอลิกาโร อมเปีย จากนั้นขึ้นชกชนะเป็นส่วนใหญ่ จนได้ชิงแชมป์โลกเยาวชนรุ่นมินิมัมเวท WBC เมื่อ 24 ตุลาคม พ.ศ. 2546 แพ้คะแนน โอเล่ห์ดง ศักดิ์เสมอชัย จากนั้น มาชิงแชมป์โลกเยาวชนรุ่นไลท์ฟลายเวท WBC แพ้คะแนน สาลิกาเล็ก อ.เอกรินทร์ เมื่อ 20 กุมภาพันธ์ พ.ศ. 2547 จากนั้นไปชกชนะคะแนน โย ซัมชอยและยูรา ดิมาร์ ที่เกาหลีใต้ และขึ้นชิงแชมป์ฟิลิปปินส์รุ่นฟลายเวทเมื่อ 18 มิถุนายน พ.ศ. 2547 ชนะน็อค เจอรี่ ปาฮายาไฮ ยก 10 ได้แชมป์มาครอง จากนั้นไปชิงแชมป์ OPBF รุ่นฟลายเวทที่ว่างที่ออสเตรเลียเมื่อ 6 กุมภาพันธ์ พ.ศ. 2548 แพ้น็อค ฮุสเซน ฮุสเซน ยก 3 แล้วมาชิงแชมป์ WBO เอเชียรุ่นซูเปอร์ฟลายเวทเมื่อ 8 กรกฎาคม พ.ศ. 2548 แพ้น็อค ประมวนศักดิ์ โพธิ์สุวรรณ ยก 7 ต่อมา คาตูไบไปชกชนะน็อค มาซายูกิ ฟูจิกาเกะ ยก 10 ที่ญี่ปุ่น แล้วจึงได้ชิงแชมป์ OPBF รุ่นฟลายเวทที่ว่าง แพ้คะแนน โนริยูกิ โคมัตสึ เมื่อ 22 พฤศจิกายน พ.ศ. 2548 ชิงแชมป์ฟิลิปปินส์รุ่นซูเปอร์ฟลายเวทก็เป็นฝ่ายแพ้คะแนน อีริค บาร์เซโลนา เมื่อ 16 กุมภาพันธ์ พ.ศ. 2550 ชิงแชมป์ IBF ออสเตรเลียรุ่นซูเปอร์ฟลายเวทที่ว่าง แพ้น็อค วิค ดาร์ชิเนียน ยก 12 เมื่อ 20 ตุลาคม พ.ศ. 2550 นอกจากนั้น คาตูไบเคยชกชนะคะแนน นรินทร์เดช ศักดิ์ชาตรี และชนะน็อค ศิริชัย เอกชุมพล ยก 8 เมื่อ พ.ศ. 2551 ที่ ฟิลิปปินส์ 
คาตูไบมีโอกาสชิงแชมป์ระดับภูมิภาคอีก 3 ครั้ง แต่ไม่ประสบความสำเร็จทั้งหมด คือ ชิงแชมป์ WBO เอเชียรุ่นซูเปอร์แบนตัมเวท แพ้คะแนนสด ปูนนกอินทรียิมเมื่อ 31 กรกฎาคม พ.ศ. 2552 ชิงแชมป์ WBO เอเชียเฉพาะกาลรุ่นแบนตัมเวทเมื่อ 1 พฤษภาคม พ.ศ. 2554 แพ้คะแนน แองกี แองโกตา และชิงแชมป์เยาวชน WBO รุ่นซูเปอร์ฟลายเวทเมื่อ 2 กรกฎาคม พ.ศ. 2554 แพ้น็อค ดาเนียล โรซาส ยก 6 และขึ้นชกตัดเชือกเพื่อหาผู้ชนะไปชิงแชมป์โลกรุ่นซูเปอร์ฟลายเวท IBF อีก 2 ครั้ง ใน พ.ศ. 2552 แพ้คะแนน ฮวน อัลเบอร์โต โรซาส และใน พ.ศ. 2553 แพ้คะแนน โรดรีโก เกอร์เรโร หลังจากที่ชกแพ้โรซัสแล้ว คาตูไบก็แขวนวมไป
วัดหน้าเมือง (จังหวัดสตูล)

วัดหน้าเมือง ตั้งอยู่ในเขตเทศบาลตำบลคลองขุด ถนนยนตระการกำธร ตำบลคลองขุด อำเภอเมืองสตูล จังหวัดสตูล ใกล้กับสนามชนโคจังหวัดสตูล เป็นถนนที่จะเข้าสู่ตัวเมืองสตูล ภายในบริเวณวัดหน้าเมือง เป็นที่ตั้งของโรงเรียนวัดหน้าเมือง
กิจกรรมวันสำคัญทางศาสนา.
สำนักงานวัฒนธรรมจังหวัดสตูล ได้ดำเนินกิจกรรมต่าง ๆ ที่เกี่ยวข้องกับศาสนา และศิลปวัฒนธรรมท้องถิ่นสนับสนุนและธำรงไว้ซึ่งพุทธศาสนา ดังนี้
กลุ่มบริษัทรถไฟญี่ปุ่น

กลุ่มบริษัทรถไฟญี่ปุ่น  คือชื่อเรียกกลุ่มบริษัทรถไฟฟ้าญี่ปุ่น 7 บริษัท ที่แปรรูปมาจากการรถไฟญี่ปุ่นเมื่อวันที่ 1 เมษายน พ.ศ. 2530 ปัจจุบันมีเส้นทางรถไฟในประเทศญี่ปุ่นความยาวกว่า 27,182 กิโลเมตร
รายชื่อภาพยนตร์ยอดนักสืบจิ๋วโคนัน

ยอดนักสืบจิ๋วโคนันฉบับภาพยนตร์ หรือ ยอดนักสืบจิ๋วโคนันเดอะมูฟวี่ เป็นภาพยนตร์ตอนพิเศษของการ์ตูนเรื่องยอดนักสืบจิ๋วโคนัน โดยภาพยนตร์ชุดนี้จะออกฉายในโรงภาพยนตร์ในช่วงโกลเดนวีคในประเทศญี่ปุ่น ปัจจุบันมีทั้งหมด 28 ภาคในประเทศญี่ปุ่น ภาพยนตร์ทุกตอนยกเว้นตอนแรก เป็นหนึ่งในภาพยนตร์ญี่ปุ่นที่ทำเงินได้มากที่สุดในปีที่ภาพยนตร์ตอนนั้น ๆ ออกฉาย สำหรับภาคที่ 28 "ปริศนาภาพติดตามรณะ" ซึ่งเป็นภาคล่าสุด กำหนดออกฉายในประเทศญี่ปุ่นในวันที่ 18 เมษายน พ.ศ. 2568 ทำให้ซีรีส์ภาพยนตร์หลักทั้ง 27 เรื่อง มียอดผู้ชมทะลุ 100 ล้านตลอดกาล เป็นอนิเมชั่นที่มียอดผู้ชมสูงสุดอีกเรื่องของญี่ปุ่น
ในปี 2026 จะเป็นการเฉลิมฉลองครบรอบ 30 ปีของแฟรนไชน์ฉบับอนิเมชั่นและภาพยนตร์ โดยจะมีโปรเจกต์พิเศษคือ การรีเมคอนิเมชั่นตอนเก่า และ ภาพยนตร์ภาคที่ 29 นำแสดงโดย โมริ รัน และฮางิวาระ จิฮายะ
ในปี 2027 อาโอยามะเปิดเผยว่าภาพยนตร์ภาคที่ 30 จะเป็นภาพยนตร์ที่พิเศษกว่าเนื่องจากเป็นการนับเลขครบ 30 ภาค 
การเข้าฉายในประเทศไทย.
ไทก้าเคยเป็นผู้ถือลิขสิทธิ์หลักของภาพยนตร์ภาคที่ 1 ถึง 23 โดยภาพยนตร์ภาคแรกที่ฉายในโรงภาพยนตร์ของไทยคือภาคที่ 8 "" นอกจากนี้ ภาพยนตร์ยังถูกนำไปออกอากาศทางโมเดิร์นไนน์ทีวีในวันหยุดนักขัตฤกษ์ ในช่วงโมเดิร์นไนน์การ์ตูนสเปเชียล, ช่อง 7HD, ทรูโฟร์ยู และทรูสปาร์กจัมพ์
ภาพยนตร์ลำดับที่ 24 " เป็นภาคแรกที่ไม่ได้ถูกซื้อลิขสิทธิ์โดยไทก้า แต่ถูกซื้อลิขสิทธิ์โดยเอดีเค อีโมชันส์ แบงค็อก ซึ่งเป็นบริษัทโฆษณายักษ์ใหญ่จากประเทศญี่ปุ่นที่ถือครองและจัดการสื่ออย่างเป็นทางการของโคนัน ภาพยนตร์ภาคนี้จัดจำหน่ายโดยเอ็ม พิคเจอร์ เดิมภาพยนตร์มีกำหนดเข้าฉายในประเทศไทยวันที่ 22 เมษายน พ.ศ. 2564 แต่ก็ได้เลื่อนกำหนดฉายออกไปเป็นวันที่ 9 ธันวาคม พ.ศ. 2564 เนื่องจากการระบาดทั่วของโควิด-19 
ภาพยนตร์ลำดับที่ 25 " เดกซ์ (Dex) ได้เข้ามาเป็นผู้ถือถือลิขสิทธิ์รายใหม่ โดยมีเจแปนอนิเมะมูฟวีไทยแลนด์ (Japan Anime Movie Thailand) เป็นผู้สนับสนุนภาพยนตร์นับตั้งแต่นั้น
ภาพยนตร์ลำดับที่ 6 ปริศนาบนถนนสายมรณะ ได้นำกลับมาฉายบนโรงภาพยนตร์ครั้งแรกในประเทศไทย เมื่อวันที่ 24 ธันวาคม พ.ศ. 2566 ที่โรงภาพยนตร์ SF World cinema และครั้งที่สอง วันที่ 22 กุมภาพันธ์ พ.ศ. 2567 ในโรงภาพยนตร์เครือเอสเอฟ
ในช่วงงาน Jamnime matsuri 2024 ได้นำภาพยนตร์ 5 ตอนเก่า มาฉาย ตั้งแต่วันที่ 3-7 สิงหาคม พ.ศ. 2567 ดังนี้
เวกเตอร์ศูนย์

ในพีชคณิตเชิงเส้น เวกเตอร์ศูนย์ หรือ เวกเตอร์ว่าง (null/zero vector) หมายถึงเวกเตอร์ (0, 0, …, 0) ในปริภูมิแบบยุคลิด ซึ่งส่วนประกอบทุกตัวเป็นศูนย์ เขียนแทนด้วย <math>\vec{0}</math> หรือ 0 (ตัวหนา) หรือเพียงแค่ 0
สำหรับปริภูมิเวกเตอร์ทั่วไป เวกเตอร์ศูนย์เป็นสมาชิกเอกลักษณ์ของการบวกเวกเตอร์ ซึ่งมีเพียงหนึ่งเดียว ถ้ากำหนดให้ a และ b เป็นเวกเตอร์ศูนย์ ดังนั้น #เปลี่ยนทาง 
เวกเตอร์ศูนย์เป็นกรณีพิเศษของเทนเซอร์ศูนย์ (zero tensor) ซึ่งเป็นผลมาจากการคูณสเกลาร์ด้วยค่าสเกลาร์ 0
บุพภาพ (preimage) ของเวกเตอร์ศูนย์ภายใต้การแปลงเชิงเส้น f เรียกว่า เคอร์เนล (kernel) หรือปริภูมิว่าง (null space)
ปริภูมิศูนย์ (zero space) คือปริภูมิเชิงเส้นที่มีสมาชิกเพียงแค่เวกเตอร์ศูนย์
พระเจ้าวรวงศ์เธอ พระองค์เจ้าประภาวสิตนฤมล

พระเจ้าวรวงศ์เธอ พระองค์เจ้าประภาวสิตนฤมล (11 มิถุนายน พ.ศ. 2428 - 15 กุมภาพันธ์ พ.ศ. 2506) เป็นพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ และเป็นพระชายาในพระเจ้าบรมวงศ์เธอ กรมพระกำแพงเพชรอัครโยธิน
พระประวัติ.
พระเจ้าวรวงศ์เธอ พระองค์เจ้าประภาวสิตนฤมล ประสูติเมื่อวันที่ 11 มิถุนายน พ.ศ. 2428 เป็นพระธิดาพระองค์เล็กในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ (ราชสกุลเดิม ศิริวงศ์) พระธิดาในพระสัมพันธวงศ์เธอ พระองค์เจ้ามงคลเลิศ (พระเชษฐาในสมเด็จพระเทพศิรินทราบรมราชินี)
เมื่อแรกประสูติมีพระยศเป็นหม่อมเจ้า ต่อมาเมื่อวันที่ 26 พฤศจิกายน พ.ศ. 2436 พระบาทสมเด็จพระจุลจอมเกล้าเจ้าอยู่หัว ทรงสถาปนาเป็น "พระวรวงศ์เธอ พระองค์เจ้า" ต่อมาเมื่อวันที่ 12 เมษายน พ.ศ. 2443 ทรงเลื่อนเป็น "พระเจ้าวรวงศ์เธอ พระองค์เจ้า"
พระโอรสธิดา.
พระเจ้าวรวงศ์เธอ พระองค์เจ้าประภาวสิตนฤมล เสกสมรสกับพระเจ้าบรมวงศ์เธอ กรมพระกำแพงเพชรอัครโยธิน เมื่อวันที่ 16 พฤศจิกายน พ.ศ. 2447 มีพระโอรสหนึ่งพระองค์ และมีพระธิดาสามพระองค์ ซึ่งพระโอรสธิดาที่ประสูติแต่พระองค์เจ้าประภาวสิตนฤมล จะมีฐานันดรศักดิ์เป็น "พระวรวงศ์เธอ พระองค์เจ้า" ทั้งหมด ได้แก่
พระเจ้าวรวงศ์เธอ พระองค์เจ้าประภาวสิตนฤมล สิ้นพระชนม์เมื่อวันที่ 15 กุมภาพันธ์ พ.ศ. 2506 สิริพระชันษา 78 ปี
เทศบาลเมืองไทรม้า

เทศบาลเมืองไทรม้า เป็นองค์กรปกครองส่วนท้องถิ่นประเภทเทศบาลเมืองในอำเภอเมืองนนทบุรี จังหวัดนนทบุรี ท้องที่เทศบาลตั้งอยู่บนพื้นที่ราบลุ่มแม่นํ้าเจ้าพระยา มีลำคลองมาก ในอดีตเป็นพื้นที่ทำสวนแห่งหนึ่ง แต่ในปัจจุบันพื้นที่หลายแห่งได้แปรสภาพเป็นที่อยู่อาศัยในรูปของหมู่บ้านจัดสรรและอาคารชุด
ที่มาของชื่อ.
เทศบาลไทรม้าตั้งชื่อตามตำบลที่ตั้งเทศบาล คือ ตำบลไทรม้า โดยในสมัยกรุงศรีอยุธยา มีการเดินทางระหว่างบ้านบางกอกกับกรุงศรีอยุธยา ในการเดินทางมีทั้งช้าง ม้า และทหาร ระหว่างการเดินทัพทหารจะนำม้ามาพักในบริเวณที่มีต้นไทรขึ้นหนาแน่นริมฝั่งแม่น้ำเจ้าพระยาฝั่งตะวันตก บริเวณนั้นจึงได้ชื่อว่า "ป่าไทรม้าพัก" และเรียกสั้น ๆ ว่า "ไทรม้า" ต่อมาเมื่อมีผู้คนเข้ามาตั้งบ้านเรือนหนาแน่นมากขึ้น จึงได้รับการจัดตั้งเป็น "ตำบลบางไทรม้า" หรือ "ตำบลไทรม้า"
ประวัติ.
เทศบาลเมืองไทรม้าเดิมมีฐานะเป็น สภาตำบลไทรม้า ต่อมาได้รับการจัดตั้งเป็น องค์การบริหารส่วนตำบลไทรม้า ใน พ.ศ. 2538 จนกระทั่งได้รับการจัดตั้งเป็น เทศบาลตำบลไทรม้า ใน พ.ศ. 2546 และได้รับการเปลี่ยนแปลงฐานะเป็น เทศบาลเมืองไทรม้า ใน พ.ศ. 2563
ที่ตั้งและอาณาเขต.
เทศบาลเมืองไทรม้าตั้งอยู่ทางฝั่งตะวันตกของแม่น้ำเจ้าพระยา ห่างจากศูนย์ราชการจังหวัดนนทบุรี 8 กิโลเมตร และห่างจากกรุงเทพมหานคร 12 กิโลเมตร มีอาณาเขตครอบคลุมตำบลไทรม้าทั้งตำบล โดยติดต่อกับเขตองค์กรปกครองส่วนท้องถิ่นข้างเคียงดังต่อไปนี้
หมู่บ้านและชุมชน.
ตามกฎหมายลักษณะปกครองท้องที่ ตำบลไทรม้าแบ่งเขตการปกครองออกเป็น 6 หมู่บ้าน ได้แก่ 
แต่หลังจากที่องค์การบริหารส่วนตำบลไทรม้าได้รับการจัดตั้งเป็นเทศบาล ยังได้มีการจัดตั้งชุมชนขึ้น 10 ชุมชนภายในพื้นที่ ได้แก่
ไก่ย่าง

ไก่ย่าง เป็นอาหารยอดนิยมของคนไทย ใช้รับประทานได้ตั้งแต่อาหารจานหลัก อาหารว่าง อาหารเรียกน้ำย่อย หรือกับแกล้ม ซึ่งในแต่ละพื้นที่จะมีสูตรเฉพาะแตกต่างกันออกไป แต่ส่วนใหญ่มักจะนิยมทำให้หนังกรอบ เนื้อนุ่ม และมีความหอมจากเครื่องเทศ โดยรับประทานกับข้าวเหนียว นอกจากนี้อาจมีการปรุงรสเพิ่มเติม เช่น ทาไก่ด้วยขมิ้น หรือทำเป็น ไก่ย่างนมสด ไก่ย่างน้ำผึ้ง เป็นต้น
เซตว่าง

เซตว่าง  ในทางคณิตศาสตร์ และที่เจาะจงกว่าคือทฤษฎีเซตหมายถึง เซตเพียงหนึ่งเดียวที่ไม่มีสมาชิก หรือเรียกได้ว่ามีสมาชิก 0 ตัว เซตว่างสามารถเขียนแทนได้ด้วยสัญลักษณ์ "∅" หรือ "<math>\emptyset</math>" ซึ่งมีต้นกำเนิดมาจากอักษร Ø ในภาษาเดนมาร์กและภาษานอร์เวย์ เสนอโดยกลุ่มของ Nicolas Bourbaki (โดยเฉพาะ André Weil) ในปี ค.ศ. 1939 สัญกรณ์แบบอื่นที่นิยมใช้ตัวอย่างเช่น "{ }", "Λ" และ "0"
ทฤษฎีเซตเชิงสัจพจน์ (axiomatic set theory) ได้ตั้งสมมติฐานไว้ว่า เซตว่างจำเป็นต้องมีขึ้นเนื่องจากสัจพจน์ของเซตว่าง (axiom of empty set) บางครั้งเซตว่างก็ถูกเรียกว่าเป็น เซตนัลล์ (null set) แต่เซตนัลล์มีความหมายอื่นในเรื่องของทฤษฎีเมเชอร์ ดังนั้นจึงควรหลีกเลี่ยงในการใช้คำนี้
ประสาทสมอง

ประสาทสมอง  หรือ เส้นประสาทสมอง เป็นเส้นประสาทที่มีจุดกำเนิดจากสมองและก้านสมองโดยตรง ตรงข้ามกับประสาทไขสันหลังซึ่งมีจุดกำเนิดจากไขสันหลังปล้องต่าง ๆ ประสาทสมองเป็นทางเชื่อมของข้อมูลระหว่างสมองและบริเวณต่างๆ หลายบริเวณ โดยส่วนใหญ่คือบริเวณศีรษะและคอ
ประสาทไขสันหลังลงไปถึงกระดูกสันหลังส่วนคอที่หนึ่ง และประสาทสมองบทบาทสัมพันธ์กันเหนือระดับนี้ ประสาทสมองมีเป็นคู่และอยู่ทั้งสองข้าง ประสาทสมองในมนุษย์มีสิบสองหรือสิบสามเส้นแล้วแต่แหล่งที่มา ซึ่งกำหนดชื่อด้วยตัวเลขโรมัน I–XII และมีการกำหนดเลขศูนย์ให้ประสาทสมองเส้นที่ 0 (หรือประสาทปลาย) ตามลำดับที่มีจุดกำเนิดจากสมองส่วนหน้าไปถึงด้านหลังของสมองและก้านสมอง
ประสาทปลาย ประสาทรับกลิ่น (I) และประสาทตา (II) กำเนิดจากสมองใหญ่หรือสมองส่วนหน้า ส่วนอีกสิบคู่ที่เหลือกำเนิดจากก้านสมอง
ประสาทสมองเป็นองค์ประกอบของระบบประสาทนอกส่วนกลาง โดยยกเว้นประสาทสมองเส้นที่ 2 (ประสาทตา) ซึ่งมิใช่ประสาทส่วนปลายแท้จริงแต่เป็นลำเส้นใยประสาทของไดเอนเซฟาลอน (diencephalon) เชื่อมจอตากับนิวเคลียสงอคล้ายเข่าข้าง (lateral geniculate nucleus) ฉะนั้น ทั้งประสาทตาและจอตาเป็นส่วนหนึ่งของระบบประสาทส่วนกลาง แกนประสาทนำออกของประสาทอีกสิบสองเส้นที่เหลือทอดออกจากสมองและถือเป็นส่วนหนึ่งของระบบประสาทนอกส่วนกลาง ปมประสาทกลางของประสาทสมองหรือนิวเคลียสประสาทสมองกำเนิดในระบบประสาทส่วนกลาง ส่วนมากในก้านสมอง
รายชื่อเส้นประสาทสมอง.
เส้นประสาทสมองทั้ง 12 คู่สามารถเรียกเป็นชื่อย่อโดยใช้คำว่า "Cranial nerve" หรือ "CN" แล้วตามด้วยเลขโรมันแสดงลำดับที่ของเส้นประสาทคู่นั้น ลำดับที่จะเรียงตามตำแหน่งของนิวเคลียสในก้านสมอง เช่น เส้นประสาทสมองเส้นที่ 3 (CN III หรือ เส้นประสาทกล้ามเนื้อตา) ออกจากก้านสมองในตำแหน่งที่สูงกว่าเส้นประสาทสมองเส้นที่ 12 (CN XII หรือ เส้นประสาทกล้ามเนื้อลิ้น) เพราะจุดเริ่มต้นของเส้นประสาทสมองเส้นที่ 12 จะอยู่ต่ำกว่าของเส้นประสาทสมองเส้นอื่นๆ
กายวิภาคศาสตร์.
เดิมมนุษย์ถือว่ามีประสาทสมองสิบสองคู่ เลข I–XII หรือ 1–12 มีดังนี้ ประสาทรับกลิ่น (I) ประสาทตา (II) ประสาทกล้ามเนื้อตา (III) ประสาททรอเคลียร์ (IV) ประสาทไทรเจมินัล (V) ประสาทแอบดิวเซนต์ (VI) ประสาทเฟเชียล (VII) ประสาทหู (VIII) ประสาทลิ้นคอหอย (IX) ประสาทเวกัส (X) ประสาทแอกเซสซอรี (XI) และประสาทกล้ามเนื้อลิ้น (XII)
พระยาศรีสหเทพ (ทองเพ็ง)

พระยาศรีสหเทพ (พ.ศ. 2335–2388) มีนามเดิมว่า ทองเพ็ง หรือ เพ็ง เป็นต้นสกุล ศรีเพ็ญ สกุลชาวมอญตั้งแต่สมัยกรุงศรีอยุธยา อดีตปลัดพระธรรมนูญ และปลัดบาญชีกรมมหาดไทยในสมัยพระบาทสมเด็จพระพุทธเลิศหล้านภาลัย อดีตขุนคลังคู่พระบารมีในพระบาทสมเด็จพระนั่งเกล้าเจ้าอยู่หัว และเป็นบุคคลที่ได้รับสมัญญาจากพระบาทสมเด็จพระนั่งเกล้าเจ้าอยู่หัวว่าเป็น ขุนคลังแก้ว
ประวัติ.
พระยาศรีสหเทพ นามเดิม ทองเพ็ง หรือ เพ็ง เกิดเมื่อวันพฤหัสบดี ขึ้น ๑๑ ค่ำเดือน ๙ ปีฉลูเบญจศก จุลศักราช ๑๑๕๕ ตรงกับปี พ.ศ. 2335 บิดาชื่อ นายชำนาญ (ทองขวัญ) สืบเชื้อสายลงมาจากพระยาจ่าแสนยากร (จรูญ) เจ้ากรมมหาดไทยฝ่ายเหนือ ฝ่ายพระราชวังบวรสถานมงคล (วังหน้า) รัชกาลสมเด็จพระเจ้าอยู่หัวบรมโกศ ขุนนางเชื้อสายมอญซึ่งเป็นบิดาของหลวงรักษ์เสนา (จำรัส) มารดาชื่อ ทองขอน สืบเชื้อสายลงมาจากพระยานครอินทร์ (สมิงนรเดชะ หรือมะซอน) มีพี่น้อง 2 คนชื่อ ทองพิมพ์ เป็นพี่สาว และ เทด เป็นน้องสาว
พระยาศรีสหเทพ (ทองเพ็ง) จึงเป็นหลานปู่ในหลวงรักษ์เสนา (จำรัส) ซึ่งเป็นน้องชายต่างมารดาของ เจ้าพระยามหาเสนา ต้นสกุลบุนนาค และหลานตาของเจ้าพระยารามจตุรงค์ หรือพระยารามัญวงษ์ (รามัญวงศ์) พระยาศรีสหเทพ (ทองเพ็ง) จึงมีเชื้อสายแขกเปอร์เซียทางบิดา และมีเชื้อสายมอญทางมารดา
พระยาศรีสหเทพ (ทองเพ็ง) เป็นต้นสกุล ศรีเพ็ญ เป็นขุนคลังแก้วในรัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 มีบทบาทสำคัญในการทำสัมปทานไม้สักขอน สร้างรายได้เข้าคลังหลวงมากมายมหาศาล 
ในสมัยพระบาทสมเด็จพระนั่งเกล้าเจ้าอยู่หัว พระยาศรีสหเทพ (ทองเพ็ง) ศรีเพ็ญ ผู้นำชาวมอญ ซึ่งตั้งบ้านเรื่อนอยู่บริเวณสี่แยกพระยาศรี ที่ชาวบ้านเรียกว่า ‘สี่กั๊กพระยาศรี’ ได้รวบรวมแรงงานชาวมอญก่อสร้างสะพานข้ามคลองคูเมืองเดิม และอยู่ในละแวกเดียวกัน จึงเรียกสะพานดังกล่าวว่า ‘สะพานมอญ’
พระยาศรีสหเทพ (ทองเพ็ง) ถึงแก่อนิจกรรมด้วยโรคชราภาพ#เปลี่ยนทาง เวลา 11.30 น. เมื่อวันอังคารแรม ๑๔ ค่ำเดือน ๖ ปีมะเส็งสัปตศก จุลศักราช ๑๒๐๗ ตรงกับปี พ.ศ. 2388 สิริรวมอายุได้ 53 ปี พระบาทสมเด็จพระนั่งเกล้าเจ้าอยู่หัวโปรดเกล้าฯ พระราชทานเครื่องศพเป็นเกียรติยศ อาทิ ทองคำปิดหน้าศพ ซองทองคำมีธูปเทียนดอกไม้ให้ถือศพ ตลอมพอกพันโหมดเทศมีเกี้ยวทองคำสรวมศีรษะศพ เสื้อครุยสำรดทองและผ้าสองปักลายนุ่งศพ ผ้าส่านเทศสีขาวห่อศพ โกศไม้สิบสองลายกุดั่นบั้นด้วยกากรักปิดทองคำปลิว ชั้นแว่นฟ้ารองโกศสองชั้น ฉัตรเบญจาตีพิมพ์ 5 ชั้น 4 คัน ฉัตรกำมะลอ 3 ชั้น 4 คัน ตั้งลอมโกศ มีเครื่องประโคมแตรงอน แตรฝรั่ง จ่าปี่ จ่ากลอง กลองชะนะเขียว 12 คู่ ผ้าไตร 30 ผืน ผ้าไตรขาวเทศ 50 พับ เงินตราปราสาท 500 เฟื้อง พระราชทานพระสงฆ์สวดพระอภิธรรม และพระราชทานเครื่องศพเสมอด้วยเกียรติยศเจ้าพระยาเสนาบดี#เปลี่ยนทาง 
เครื่องยศขุนนาง.
พระยาศรีสหเทพ (ทองเพ็ง) ได้รับพระราชทานเครื่องยศขุนนาง ดังนี้#เปลี่ยนทาง 
ต้นสกุลศรีเพ็ญ.
นามสกุล ศรีเพ็ญ เขียนเป็นอักษรโรมันว่า Sribenya เป็นนามสกุลพระราชทานสมัยรัชกาลที่ 6 ลำดับที่ 740 ใน "สมุดทะเบียฬนามสกุลพระราชทาน" พระราชทานนามสกุลแก่พระยานิกรกิติการ (กั้ก) ผู้ว่าราชการเมืองแพร่ สกุลพระยาศรีสหเทพ (ทองเพ็ง) เมื่อวันที่ 17 กรกฎาคม พ.ศ. 2456 และประกาศลงในราชกิจจานุเบกษาเรื่อง "ประกาศพระราชทานนามสกุล ครั้งที่ ๙" วันที่ 28 ธันวาคม พ.ศ. 2456
กล่องเสียง

กล่องเสียง หรือ ลาริงซ์ (larynx) เป็นอวัยวะในคอของสัตว์เลี้ยงลูกด้วยน้ำนมที่ทำหน้าที่ในการป้องกันท่อลม (trachea) และการทำให้เกิดเสียง ในกล่องเสียงมีสายเสียงแท้หรือเส้นเสียงแท้ (vocal fold) ซึ่งอยู่ใต้บริเวณที่คอหอย (pharynx) แยกออกเป็นท่อลมและหลอดอาหาร (esophagus)
กระดูกอ่อนของกล่องเสียง.
กระดูกอ่อนของกล่องเสียงได้แก่ กระดูกอ่อนไทรอยด์ (thyroid cartilage), กระดูกอ่อนไครคอยด์ (cricoid cartilage), กระดูกอ่อนอะริทีนอยด์ (arytenoid cartilage), กระดูกอ่อนคอร์นิคิวเลท (corniculate cartilage) และ กระดูกอ่อนคิวนิฟอร์ม (cuneiform cartilage)
หลอดอาหาร

หลอดอาหาร  เป็นอวัยวะของสัตว์มีกระดูกสันหลังที่เป็นท่อกลวงประกอบด้วยกล้ามเนื้อที่อาหารจะผ่านจากคอหอยไปยังกระเพาะอาหาร ในมนุษย์ หลอดอาหารต่อเนื่องกับส่วนกล่องเสียงของคอหอย (laryngeal part of the pharynx) ที่ระดับของกระดูกสันหลังส่วนคอชิ้นที่ 6 และมีความยาว23-25เซนติเมตร
ออกซฟอร์ดของไลรา

ออกซฟอร์ดของไลรา เป็นหนังสือเรื่องสั้นโดยฟิลิป พูลแมน โดยเขียนเพื่อเป็นวรรณกรรมภาคต่อจากวรรณกรรมไตรภาค ธุลีปริศนา 
เรื่องราวเกิดขึ้นเมื่อ ไลรา ลิ้นเงินมีอายุได้ 15 ปี สองปีหลังจากจบวรรณกรรมไตรภาคไปแล้ว หนังสือเล่มนี้ตีพิมพ์ออกมาเพื่อให้เหล่าแฟนๆ ได้อ่านระหว่างที่พูลแมนกำลังเขียนหนังสือเรื่อง คัมภีร์แห่งฝุ่นธุลี และยังดำเนินเนื้อเรื่องต่อจากวรรณกรรมไตรภาคอีกด้วย
เนื้อหา.
ประกอบด้วยเรื่องสี้น "Lyra and the Birds" และ "Oxford by Train, River and Zeppelin" พูลแมนได้กล่าวถึงหนังสือเรื่องนี้ว่า "หนังสือเล่มนี้ได้บรรจุเรื่องราวและอื่นๆ อีกมากมาย สิ่งอื่นๆ ที่ผมพูดถึงนี้อาจจเชื่อมโยงกับเนื้อเรื่องหรืออาจจะไมก็ได้ เพราะมันอาจเชื่อมโยงกับเนื้อเรื่องที่ยังไม่ได้เกิดขึ้น มันยากที่จะบอกครับ"